Rainbow Six Siege: Patch 2.3 Bakal Mengimbangi Gameplay Frost & Buck!

Patch yang menukar corak permainan dua operator dari JTF2 ini, akan tiba tidak lama lagi.

Frost dan Buck, dua operator tambahan yang dikeluarkan dalam DLC Operation Black Ice ini adalah dua operator yang agak tidak seimbang.
Frost, mempunyai gajet yang sangat digemari ramai, iaitu Welcome Mat. Namun, yang membuat operator ini tidak seimbang bukanlah gajet-nya, tetapi Super 90 Shotgun.
Ia adalah selaras shotgun yang sangat over-powered. Dengan mempunyai damage range yang sangat jauh, ia membuatkan shotgun ini sangat mudah untuk membunuh musuh dari jarak yang jauh.
Oleh itu, Ubisoft bakal datangkan patch yang mengurangi damage range shotgun tersebut. Memetik nota patch Frost:

We tweaked the falloff damage of Frost’s shotgun. The falloff previously started at 5 meters. It will now begin at 3.5 meters, making it roughly on par with the M1014. We have made this choice because Frost’s Super 90 had too much range, making Frost too powerful alongside her Nitro Cells and Welcome Mats.

Untuk Operator Buck pula, pada asalnya, ia direka dengan tujuan untuk menjadikan ia sebagai operator yang versatil – mampu untuk bermain di jarak jauh dan dekat. Namun, apa yang dimiliki Buck sekarang bukanlah seperti yang diidamkan.
Tujuan mereka memberikan underslung shotgun adalah supaya ia boleh digunakan sebagai alat untuk bergerak dari satu bilik ke bilik yang lain dengan pantas. Rakannya Frost, mendapat weapon yang over-powered, Buck pula, mendapat gajet yang under-powered.
Oleh itu, Ubisoft bakal datangkan patch dengan menguatkan environmental destruction apabila menembak menggunakan underslung shotgun tersebut. Melalui penambahbaikan ini, Buck mampu menerjah masuk ke bilik sebelah selepas hanya satu tembakan ke dinding menggunakan underslung shotgun itu.
Memetik nota patch Buck:

We have designed Buck with the intention of having him be a versatile Operator that is able to go wherever he desires. We do not believe that the state he currently is in reflects this.
The initial intent was to use his underslung shotgun as a tool and not so much as a weapon. As the pros have shown us in the Pro League, it is working as a tool, but it could definitely be more efficient and useful.
Therefore, we have decided to increase the environmental destruction of Buck’s underslung shotgun. As the following series of .GIFs show, it is now a better tool and will help you get where you want faster.

Anda boleh tengok bagaimana Buck merempuh sesebuah bilik dengan pantas melalui GIF ini.

Ubisoft masih lagi belum mengumumkan bilakah Patch 2.3 ini akan dikeluarkan. Mereka sengaja berkongsi dengan lebih awal apakah pembaharuan utama dalam patch ini disebabkan permintaan dan maklum balas dari para pemain sendiri.
Melalui perkongsian pembaharuan yang lebih awal, para pemain boleh mengagak apakah yang bakal mereka alami dalam patch akan datang, seterusnya merancang sekiranya perlu menukar corak permainan mereka bersesuaian dengan patch tersebut nanti.
Ubisoft menambah, senarai penuh nota Patch 2.3 akan dikongsikan mereka dalam waktu terdekat. Anda boleh baca pengumuman mereka mengenai Patch 2.3 ini di sini.
JomBaca: Rainbow Six Siege: Operator Baru US, Apa Kita Tahu Setakat Ini?


Vampyr: Vampire Dalam Nih Confirm Takkan Sparkle!

DONTNOD, developer yang menghasilkan Remember Me dan Life Is Strange telah release screenshots dari game RPG mereka yang akan direlease sekitar 2017 – Vampyr! Jom skodeng!

Dunia Vampyr yang terletak di London pada tahun 1918 menjanjikan pengalaman Role-Playing-Game di dalam mythology vampire dengan storyline yang mantap (kata diorang lah).

Tersebut alkisah, dunia Vampyr ini menyaksikan bagaimana pandemik influenza Spanish Flu telah membunuh sebahagian besar populasi London menjadikan ianya sebuah dunia ngeri dipenuhi kesakitan dan kematian. Pastinya lokasi yang menarik bagi seekor vampire!

Korang akan bermain sebagai seorang Doctor, yang dibangkitkan menjadi Vampire! Sebab itu, korang ada pilihan untuk menyembuhkan mangsa yang korang baru attack, sambil mengumpulkan items untuk craft ubat!

Kenapa nak save mangsa pulak? Setiap watak di dalam game ini nanti akan mempunyai backstory mereka yang tersendiri, dan korang sebagai vampire perlu memilih untuk memburu watak yang sesuai – kerana setiap kematian watak dalam game ini akan mempengaruhi dunia Vampyr itu sendiri!

Di samping mengembara dan menggunakan kemahiran vampire korang menggoda mangsa – korang juga akan bertempur menggunakan sistem combat melee! Korang akan menggabungkan serangan tumbuk, terajang, cakar, koyak dengan kuasa supernatural vampire!

Akan ada juga sistem loot/scavenge di mana korang kene kumpul materials dan components dari mangsa-mangsa yang baru korang jadikan makan malam – untuk dijadikan peralatan, senjata dan pelbagai tools untuk menyerang mangsa koang!

Melihatkan kepada sistem gameplay ini, korang seperti boleh memilih untuk menjadi archetype vampire baik yang hanya ingin survive dijangkiti ‘virus’ vampire ataupun melepaskan kemanusiaan korang untuk menjadi makhluk kegelapan yang ditakuti penghuni London!

Semasa menulis artikel ini, penulis teringat satu lagi game bertemakan Vampire RPG yang juga awesome satu ketika dulu – Vampire The Masquerade: Bloodlines. Adakah Vampyr mampu mengatasi kehebatan Vampire The Masquerade: Bloodlines? Sama-sama kita nantikan!
Vampyr akan dilancarkan dalam versi PS4, Xbox One dan PC pada tahun 2017.


Pencipta Bunyi Logo PlayStation, Tohru Okada Meninggal Dunia

@jomgamingmy Pencipta Bunyi Logo PlayStation Meninggal Dunia #jomgaming #shorts #reels #fyp #playstation #sony #moonriders #japan #logo #soundeffect ♬ original sound – jomgamingmy – jomgamingmy


JomGaming.TV: Aktiviti Anak Muda GTAV Yang Gile Cool!

Dari aktiviti berbasikal di GTA V, killstreak habis hebat di Destiny, video terbaru dari Battlefield Friends – hingga ke perbandingan graphic game MGS V & Mad Max! Semuanya hanya di JomGaming.TV!
Jom kita layan satu persatu!

1. Cinematic trailer yang sangat memukau! Itu saja yang kitaorang mampu katakan bila tonton video ini yang seolah-olah menunjukkan anak-anak muda dengan aktiviti masa lapang mereka. Video yang sangat cool & calm.

2. Masih lagi tak dapat tidur nyenyak di malam hari kerana asyik memikirkan Metal Gear Solid V: Phantom Pain? Mari kitaorang kacau lagi jiwa korang dengan perbandingan graphic antara 5 platform ini – PC, PS4, Xbox One, PS3 & Xbox 360. Siapa punya console paling ohsem sekarang?

3. Masih lagi dengan perbandingan graphic – kali ini game Mad Max pula! Perbandingan antara 3 platform, iaitu PC, PS4 & Xbox One. PC dengan PS4 macam takde beze je…ngeheheheh

4. Kalau korang rasa killstreak korang dalam Destiny dah habis hebat, cuba tengok Guardian xXReaperOfDeathx ni punya killstreak. Kitorang tak pasti apa jadi, tapi serius, kitorang jeles dengan medals dia dapat especially Seventh Column tuh!

5. Jika korang biasa melayan video-video lawak Battlefield, pastinya korang kenal dengan Battlefield Friends atau dengan nama manjanya, BFF. Kali ini diorang keluarkan satu situasi dalam Battlefield Hardline yang semestinya korang pernah alami. Saksikan! Memang lawak!
https://www.youtube.com/watch?v=lRSljeVs7RM

Jadi, itu saja video-video menarik untuk kali ini. Nantikan kompilasi video cantik tertarik menarik dari kitorang! Korang juga boleh tengok video-video ni di frontpage JomGaming.my –  hanya scroll ke bawah untuk access playlist Youtube kitorang!
Jumpa lagi!


Brotherhood: Final Fantasy XV: Episod Kelima Dan Terakhir Sudah Ditayangkan!

Korang wajib tonton episod terakhir yang sangat menyentuh jiwa dengan banyak aksi dari Noctis dan rakan-rakan!

Jika korang mahu mendalami setiap karakter-karakter penting dalam dunia Final Fantasy XV, korang pastinya mahu menonton anime Brotherhood: Final Fantasy XV ini. Square Enix telahpun mengeluarkan episod terakhir bagi anime ini sekitar event Tokyo Games Show 2016 baru-baru ini.
Bagi mereka yang dah menonton Kingsglaive, sudah pastinya episod kali ini meruntun jiwa korang! Episod pertama Brotherhood: Final Fantasy XV keluar adalah pada 30 Mac 2016, hari yang sama event Uncovered: Final Fantasy XV diadakan.
Final Fantasy XV bakal dilancarkan di seluruh dunia pada 30 November 2016, di konsol PlayStation 4 dan Xbox One.


Saksikan Trailer Baru Untuk Game Mobile Pertama Sony: Everybody’s Golf Kini Dibuka Pra-Pendaftaran Di Jepun

Sony Interactive Entertainment melebarkan sayap dengan memasuki pasaran game mobile Android dan iOS melalui game berjudul Minna No Golf (Everybody’s Golf).

Everybody’s Golf merupakan free-to-play game dibangunkan oleh ForwardWorks dan seperti game mobile lain biasa, ada pembelian in-game (microtransactions) juga. Game ini akan mempamerkan tempat padang golf yang berbeza dan anda boleh menyertai pelbagai kelab golf. Selain itu, terdapat juga banyak character customization items untuk pemain golf anda. Game ini akan dilancarkan untuk kedua-dua Android dan iOS.
Untuk masa kini, pemain Jepun boleh mendaftarkan diri untuk pra-pendaftaran melalui Facebook, Twitter atau Line. Bonus ganjaran akan diberikan kepada pemain yang berjaya mendaftar semasa pra-pendaftaran.
Game mobile ini dilancarkan untuk Jepun sahaja buat masa sekarang tetapi game ini akan dilancarkan di seluruh dunia akan datang. Buat masa kini, Sony ingin lihat dulu bagaimana sambutan pasaran game mobile di Jepun dan benua Asia dahulu sebelum meluaskan lagi pasaran mobile ke negara lain.
Jika anda lebih berminat untuk Everybody’s Golf versi konsol, Everybody’s Golf akan dilancarkan khas untuk PS4 sempena menyambut siri ke-20 tahun Everybody’s Golf/Hot Shots Golf pada 29 Ogos di Amerika Utara, 30 Ogos di Eropah dan 31 Ogos di Jepun. Anda boleh tonton trailer pengumuman Everybody’s Golf di bawah:
https://www.youtube.com/watch?v=jbv5qnspMQg


A Way Out: Boleh Beli or Boleh Blah!?

Ketawa bersama, menangis bersama.

A Way Out merupakan sebuah game bergenre co-op adventure yang dibangunkan oleh Hazelight Studios dan diterbitkan oleh Electronic Arts di bawah EA Originals, sebuah program yang didanai oleh EA bagi membantu membangunkan game-game indie. Game ini adalah game kedua ciptaan Josef Fares selepas Brothers: A Tale of Two Sons.
A Way Out mengisahkan dua lelaki, Leo dan Vincent, yang bertemu di dalam penjara. Selepas beberapa kejadian di dalamnya, mereka berkenalan, dan seterusnya memutuskan untuk bekerjasama dalam melarikan diri dari penjara tersebut.

Kedua-dua mereka mempunyai motif masing-masing tentang mengapa mereka perlu keluar dari situ. A Way Out akan membawa pemain dari perancangan mereka untuk melakukan ‘prison break’ dan kemudian menyelami pengembaraan mereka selepas itu.
Berjayakah Leo dan Vincent keluar dari penjara itu dan seterusnya berjaya menambat hati penulis melalui game ini? Jom kita baca – A Way Out: Boleh Beli or Boleh Blah!?
Kelainan Yang Istimewa

Secara peribadi, sejak beberapa tahun kebelakangan ini, penulis semakin kurang meminati game-game yang bersifat single-player story campaign. Bukan disebabkan game-game tersebut kurang berkualiti atau tidak menarik, cumanya ia hanya perubahan yang ada dalam diri penulis secara peribadi.
Apabila bermain game single-player, penulis mula cepat bosan walaupun penulis tahu bahawa game itu memang membawakan penceritaan yang mantap, gameplay yang baik. Beberapa siri Assassin’s Creed, Horizon Zero Dawn, Watch Dogs 2, Nier: Automata dan Tomb Raider adalah beberapa game yang penulis hanya main separuh jalan – walaupun ia sememangnya sebuah game yang bagus.

Salah satu faktor yang penulis rasakan perubahan kepada diri ini adalah disebabkan penulis lebih gemar bermain game-game multiplayer seperti siri Battlefield, Rainbow Six Siege dan Fortnite yang boleh berinteraksi bersama rakan-rakan. Penulis merasa lebih seronok apabila bermain game dalam masa sama dapat berkomunikasi semasa dalam game serta mungkin berbual-bual tentang perkara di luar game bersama rakan.
Di sinilah yang mana penulis rasa A Way Out telah mengisi dilema yang melanda penulis sejak beberapa tahun ini. A Way Out membawa penulis menyelami kembali sebuah game yang fokus kepada story, dan membuat penulis tidak cepat bosan kerana menikmatinya bersama rakan secara co-op.
Gameplay Yang Sangat Unik

Penulis ingin memperkenalkan A Way Out kepada pembaca dengan mengatakan bahawa game ini adalah sangat indah dari pelbagai aspek. Pertama sekali, game ini menyajikan sebuah gameplay yang sangat unik, dan penulis berani katakan yang ia adalah yang pertama penulis mainkan sebuah game sebegini.
Apa yang paling menarik tentang game ini ialah ia merupakah sebuah game co-op, dan ia bukan seperti game-game co-op yang pernah korang mainkan di luar sana. Ia sebuah game co-op yang sentiasa memaparkan splitscreen semasa gameplay, tidak kira sama ada korang bermain secara online mahupun offline (local co-op).

Penulis ingin tegaskan bahawa game ini adalah sentiasa perlu dimainkan secara berdua, tidak boleh kurang, tidak boleh lebih. Kita tidak boleh mainkan game ini sama sekali secara solo, senang kata, tiada mode single-player.
Mungkin ada yang katakan, “Aduh! Susahlah macam itu, tak boleh nak main single-player”. Tidak membenarkan single-player dan sentiasa perlu co-op dengan dua pemain – itulah kekuatan game ini. Kata orang putih, that’s the point.

Interaksi, hubungan dan komunikasi antara dua pemain adalah tema utama dalam game ini. Ia dikuatkan lagi dengan permainan splitscreen yang cukup cantik.
A Way Out telah menggabungkan interaksi antara dua pemain, paparan splitscreen, naratif yang mantap serta gameplay co-op dalam satu persekitaran sinematik yang sungguh istimewa. Setiap babak dimainkan dengan saiz pembahagian splitscreen yang berbeza, dan setiap saiz itu mempunyai makna-makna tertentu untuk bermain dengan perasaan pemain.
Permainan Kamera Yang Sinematik

Terdapat banyak babak dalam game ini yang menyajikan sudut kamera yang membuatkan pemain tidak senang duduk, cukup tegang dalam aksi-aksinya yang tersendiri. Kebanyakan babak yang tegang itu kadang-kala sebenarnya tidak pun susah untuk diselesaikan, yang mana ia hanya perlu menekan butang-butang yang mudah, namun disebabkan permainan sudut kamera yang bijak, membuat kami terasa benar-benar dalam situasi itu, dan tidak mahu gagal.
Eratkan Hubungan

Apa yang ingin penulis katakan ini mungkin kedengaran agak klise. Tetapi, percayalah, A Way Out adalah sebuah game yang mampu mengeratkan antara dua pemain dalam caranya yang agak unik. Penulis sangat, sangat mengesyorkan game ini kepada pasangan suami isteri, pasangan kekasih, ahli-ahli keluarga, sahabat handai atau mana-mana pemain yang ingin mengeratkan hubungan sesama mereka.
Tapi korang kena ingatlah, game ini merupakan game yang mempunyai rating 18 tahun ke atas – sering menggunakan kata-kata kesat dan ada beberapa babak yang ganas – jadi, pastikan pilih pemain kedua yang cukup umur.
Memerlukan Antara Satu Sama Lain

Penulis berani janji, pada akhir permainan game ini, korang akan duduk terdiam, memikirkan apa yang korang berdua telah lalui bersama dalam game ini. Apa yang membuatkan game ini amat menarik adalah ia membuatkan dua pemain ini bergantung antara satu sama lain, dan kita boleh rasainya dengan perasaan yang mendalam.
Ada banyak gameplay di mana dua pemain memerlukan pertolongan masing-masing, perlu berkomunikasi bagi mencapai kata putus yang diingini. Ada gameplay yang perlu menekan butang serentak, dan kegagalan melakukannya dengan baik akan membuatkan babak itu tidak berjaya.
Umpama Menonton Filem

Selain itu, game ini sebenarnya tidak menampilkan gameplay-gameplay yang berat. Dalam kata lain, kita lebih banyak menghabishkan game ini dengan melayan babak-babak sinematik berbanding gameplay-gameplay lain – dan itulah satu lagi kekuatan game ini.
Bermain game ini umpama menonton sebuah filem yang panjang, di sebalik hanya menonton sahaja, kita diberikan kuasa untuk memilih jalan cerita yang bagaimana untuk disampaikan – membuat keputusan bersama-sama dengan pemain kedua dari awal hingga akhir.

A Way Out memberikan kita beberapa pilihan pada pelbagai situasi. Sebagai contoh, ada babak yang kita perlu pilih, namun kedua-dua pilihan itu adalah pilihan yang jahat. Jadi, dari situ kita akan lebih mengenali pasangan/rakan/keluarga kita, yang mana apabila dua situasi jahat terpaksa dilakukan, kita boleh diberi peluang untuk memilih jahat yang kurang (lesser evil).
Mini Game

Menambahkan rencah hiburan ke dalam A Way Out, ia menyajikan kepada para pemain dengan pelbagai mini game sampingan yang menarik. Dalam meneruskan perjalanan dalam sesebuah objektif, ada saja mini game menyeronokkan yang boleh dimainkan bersama.
Antaranya seperti bermain piano dan banjo dengan konsep seperti Guitar Hero, bermain dart, bermain bola keranjang, lawan siapa yang paling lama boleh buat ‘wheelie’ dengan kerusi roda dan macam-macam lagi yang kebanyakannya adalah lucu untuk dimainkan bersama.

Ada beberapa babak di mana seorang pemain perlu bercakap dengan seorang watak lain (non-playable character – NPC), dan seorang lain pemain boleh berjalan-jalan di kawasan sekitar dan bermain mini game.
Pengakhiran Yang Cukup Memberi Kesan

Pengakhiran (ending) A Way Out adalah sebuah penamat yang penulis tidak jangkakan mampu memberi kesan sebegini rupa apabila memulakannya. Penulis tidak mahu bercerita penjang tentang ending ini kerana tidak mahu memberikan spoiler, cukuplah sekadar korang tahu penulis dan rakan kelu tidak terkata apabila menghabiskan game ini.
Ia sebenarnya adalah sebuah game yang pendek, yang mana kita boleh habiskannya 5 atau 6 jam sahaja. Dan itulah yang mengejutkan kami, bagaimana sebuah game yang sependek ini mampu memberikan kesan yang mendalam kepada pemain.
Sangat Pelik Daripada EA

Seperti yang kami telah laporkan sebelum ini, A Way Out boleh bermain co-op secara online, namun pemain kedua tidak perlu pun untuk membeli satu lagi salinan untuk main bersama. Senang kata, satu salinan sahaja diperlukan untuk dua pemain bermain bersama secara online.
Konsepnya amat mudah. Sesiapa sahaja boleh muat-turun versi demo A Way Out secara percuma. Namun, untuk dibenarkan bermain versi demo itu, ia perlu dimainkan bersama (di-invite) pemain yang membeli game penuh. Bermaksud, versi demo itu hanya dibenarkan mengakses game ini dengan adanya rakan yang membeli game itu.

Maka, pemain yang mempunyai versi game penuh itu boleh meng-invite dan bermain dengan sesiapa sahaja yang telah memuat-turun versi demo percuma itu. Sesuatu yang penulis masih lagi sukar untuk percaya yang mana ia datang dari sebuah penerbit game yang terkenal dengan sifat ‘tamak’nya.
Apa Yang Kurang?

Bercakap tentang apakah kekurangan game ini, ia amat sukar untuk penulis nyatakan. Ia adalah sebuah game yang dibikin dengan cukup baik dalam pelbagai aspek.
Namun, tiada apa yang sempurna dalam dunia ini, ya tak? Kalau penulis terpaksa nyatakan satu kekurangan, ia mungkin permainan menembak (gunplay) dan kesan bunyi senjata api dalam game ini yang agak kurang memuaskan. Gunplay dalam game ini terasa seperti gameplay yang tidak digilap dengan baik dan kesan bunyi senjata api pula kedengaran seperti plastik.

Tetapi ia bukan sesuatu isu yang besar. No big deal, memandangkan ia cumalah gameplay sampingan sahaja dalam game yang lebih mengutamakan penceritaan kisahnya. Babak-babak dan aksi-aksi menembak juga tidak banyak, dan hanya memenuhi secebis sahaja daripada jumlah keseluruhan permainan.
Keputusan – Boleh Beli or Boleh Blah!?

Sebuah game yang hanya berharga RM99, ia adalah sebuah game yang sangat berbaloi untuk dimainkan. Sekiranya korang mahukan sebuah game yang fokus kepada jalan cerita yang mantap serta gameplay yang agak ringan, menikmatinya bersama pemain kedua korang – ini adalah sebuah game yang BOLEH BELI untuk korang.
Namun, sekiranya korang mahukan game yang menawarkan jalan cerita yang lebih kompleks, gameplay yang lebih berat – ini sememangnya game BOLEH BLAH untuk korang. Perlu diingat juga, kalau korang tiada teman untuk pemain kedua, tidak perlulah dapatkan game ini kerana ia tidak boleh dimainkan secara single-player.

+ Menikmati story yang mantap bersama teman
+ Permainan kamera yang memberikan kesan sinematik yang cantik dan tegang
+ Mengeratkan hubungan antara dua pemain
+ Pelbagai mini game menyeronokkan
+ Paparan splitscreen menghiburkan
+ Gameplay co-op yang sangat unik
+ Boleh bermain dengan mana-mana pemain yang ada versi demo
+ Ending yang memberi kesan mendalam
– Kesan bunyi yang kurang baik
– Gunplay yang tidak memuaskan


3 Pemproses Intel Leaked! Kenaikan Prestasi Mendadak! Betul Ke Bohong?

Intel sedang merancang untuk mengeluarkan 3 pemproses yang mempunyai 6 core.

Jika berita ini adalah benar, nampaknya Intel sedang merancang untuk mengeluarkan siri pemproses yang mempunyai 6 core. Ini adalah satu perubahan besar dalam keluaran Intel memandangkan kebanyakkan pemproses yang dijual biasanya adalah 4 core sahaja dan untuk mendapatkan lebih daripada itu, pengguna harus mendapatkan siri pemproses yang dituju kepada pasaran high-end seperti Intel Xeon. Dengan kuasa tambahan ini, pengguna boleh menikmati pengalaman yang lebih lancar daripada pelbagai applikasi.

Setakat ini, Intel masih belum memberi sebarang respon mengenai info yang tertiris ini tetapi jelas pemproses baru ini boleh dianggap sebagai cabaran kepada AMD. Memandangkan AMD telah mendapat perhatian dan komen positif sejak pelancaran Ryzen pada bulan March yang lepas.
Sumber: eTeknix.


Dentuman gendang-gendang mengasyikkan yang pernah menggegarkan PlayStation Portable (PSP) suatu ketika dahulu kini kembali ke PS4.

Secara asalnya, Patapon dibangunkan oleh Pyramid dan dikeluarkan oleh JapanStudio pada tahun 2008 semasa zaman kegemilangan PSP.
Patapon berjaya menarik perhatian pelbagai pihak apabila rentak gendang-gendang ini berupaya untuk mencipta satu inovasi baru ke dalam game bergenre muzik.
Dari kiri: Patapon (2008), Patapon 2 (2009) dan Patapon 3 (2011)
Patapon merupakan antara game yang patut dimiliki untuk semua pemilik PSP kerana game ini berjaya merangkul game terbaik untuk PSP. Oleh sebab kejayaan Patapon, terdapat beberapa sekuel game dikeluarkan iaitu Patapon 2 dan Patapon 3.
Pada 1 Ogos 2017, JapanStudio mengeluarkan Patapon ke dalam konsol PS4 berjudul Patapon Remastered yang merupakan suatu kelainan kepada saya kerana sebelum ini Patapon dilancarkan khas untuk handheld.
Adakah keseronokan mengikut rentak gendang bertukar apabila muncul ke dalam konsol? Jom baca review Patapon Remastered: Boleh Beli or Boleh Blah!?

Kisah suku Patapon bangkit dari kejatuhan

Pada suatu ketika dahulu, suku Patapon purba berwarna putih dan hitam merupakan suku paling gagah dan disegani ramai apabila mereka memiliki gendang Mighty One yang dikurniakan kuasa keberanian, kepandaian, kekuatan serta rahsia JuJu.
Dipimpin oleh Great Mighty Patapon, suku Patapon purba mengembara ke Earthend dalam pencarian IT, satu entiti suci yang dipercayai membawa banyak berkat hidup suku Patapon purba.
Kini, suku Patapon hidup segan mati tidak mahu apabila mereka ditimpa pelbagai cabaran dan hampir ditawan oleh empayar Zigoton berwarna merah dan hitam. Namun, sayup-sayup gendang kedengaran jauh membawa irama “pon, pon, pon, pon” mengembalikan sinar harapan Patapons.
Salah satu askar Patapon dengar irama yang membuatkan dia tersedar dari jatuh di medan peperangan dan terus berarak kembali.
Tugas anda sebagai Mighty Patapon

Apabila anda membawa kembali Yaripon bersama Hatapon ke Patapolis (lokasi utama Patapons), seluruh suku Patapon berterima kasih kepada anda.
Tiba masanya Patapons bangkit mengalahkan empayar Zigotons dan mengembara mencari IT dan paling penting, mencari kembali kuasa gendang suci Mighty One serta kuasa JuJu.
Terdapat pelbagai jenis askar terdiri yang mempunyai senjata mereka tersendiri dalam batalion Patapons iaitu:

Hatapon membawa panji besar yang tidak menyerang dan anda perlu lindunginya dari marabahaya.
Tatepon berada di garisan depan, memegang perisai dan kapak
Yaripon memegang lembing
Yumipon merupakan pemanah Patapons
Kibapon yang memimpin ke hadapan dengan menaiki kuda
Dekapon ialah askar Patapon terbesar
Megapon mengeluarkan ritma kuat dari laungan speaker megaphone

Dilantik sebagai Mighty Patapon, anda ditugaskan untuk memimpin batalion Patapons anda seperti sentiasa mereka diberi makanan cukup, mencari senjata dan perisai sesuai untuk mengalahkan raksasa serta Zigotons yang mereka bakal jumpa semasa perjalanan misi mereka melalui Obelisk.
Bagaimana hendak menggerakkan dan mengawal askar Patapons?
Berlatarbelakangkan platformer, Patapon Remastered ialah game bergenre muzik di mana pemain perlu peka dengan bunyi rentak diberikan oleh game.
Ikut tempo yang diberikan dan pemain menggerakkan satu kumpulan askar Patapons dengan irama “pata, pata, pata, pon”.
Pata, pata, pata, pon! Empat kombinasi!
Oleh sebab game ini amat berpandukan audio, saya menasihati anda untuk bermain game ini menggunakan headphone supaya anda lebih peka kepada rentak dan bunyi diberikan oleh Patapons.
Setiap kali anda berikan rentak, rentak ini akan disahut dan dilaungkan oleh askar Patapons untuk maju ke hadapan. Makin rancak, makin seronok Patapons anda! Kerancakkan itu dijana melalui combo rentak dan membawa kepada kemuncak “Fever!”
Apabila ritma “Fever!” sudah berkumandang, Patapons akan lebih mara ke hadapan dengan serangan lebih cepat dan banyak. Anda boleh suruh askar Patapon serang melalui rentak “pon, pon, pata, pon“.
Lihat mata Patapons anda makin sepet. Ia menandakan musuh atau raksasa semakin dekat dengan mereka.
Lebih banyak anda dapat tangkap irama dan rentak, lebih kuat askar Patapons menjadi luar biasa dalam mod “Fever!”, jadi siap siaga deria pendengaran anda!
Memburu, menyerang dan mengalahkan bos: Menguruskan batalion Patapons anda.
Pengurusan askar Patapons adalah tunjang utama game ini.
Walaupun ini ialah game platformer yang bergenre muzik, strategi juga memainkan peranan penting dalam Patapon Remastered.
Setiap misi anda tempuhi melalui Obelisk akan membawa ke satu tahap misi yang lebih mencabar jadi ini memerlukan pengurusan askar yang baik.
Untuk mengalahkan musuh dan raksasa besar, anda perlu lengkapi askar-askar dengan senjata dan perisai yang memberikan serangan efektif. Senjata dan perisai selalunya anda boleh jumpa semasa dalam perjalanan misi melalui Obelisk.

Selain itu, anda juga dapat ramuan untuk menghidupkan askar-askar melalui Tree of Life semasa berburu di Hunting Grounds. Setiap ramuan seperti kayu, daging dan batu juga boleh menaikkan kekuatan askar bergantung kepada ramuan berkenaan dan memberikan penampilan warna serta rambut berbeza kepada Patapons. Serius comel gila!
Paling penting apabila anda maju ke hadapan bersama askar Patapons, rentak perlu dituruti untuk mencapai kemuncak “Fever!” dan anda harus bijak mengatur strategi semasa dalam medan perang seperti tahu bila untuk mengelak dan mempertahankan diri sendiri.
Anda akan temui lagi banyak combo rentak dalam Patapon Remastered selain “pata, pata, pata, pon” dan “pon, pon, pata, pon“.

Jangan risau kerana game ini akan selalu membimbing anda melalui tutorial terpapar di skrin. Pastikan juga untuk baca tip-tip yang diberikan semasa skrin loading kerana tip diberikan amat berguna.
Mini game Patapon Remastered yang sumpah sangat menyeronokkan!
Di Patapolis, terdapat empat mini game menarik disajikan ke Mighty Patapon (ya, itu anda) dan setiap mini game yang anda main akan memberikan pelbagai habuan hadiah berbeza bergantung kepada mini game itu.
Jom kita singgah ke UbonBon Tree! Tengoklah pokok afro ini:

Bertemu pula dengan Pop Bean Tree yang mengeluarkan kobis:

Gunung yang sukakan irama muzik! Tee-hee-hee:

Patapons ini kuat makan jadi mereka ada periuk yang boleh mengeluarkan irama dan chef menghayunkan pisau untuk hasilkan steu paling sedap:

Secara kesimpulannya…
Patapon Remastered berjaya mengembalikan nostalgia bagi yang pernah memiliki PSP dan juga game ini.
Memang seronok mengikut rentak askar-askar Patapon dan saya percaya selepas anda main game ini dalam masa setengah jam, rentak “pata, pata, pata, pon” untuk mara ke hadapan akan terngiang-ngiang dalam lubuk minda anda. Tipulah kalau tidak begitu.
Walaupun game ini tampak biasa dan ringkas sahaja, anda harus bekerja keras untuk ikut tempo diberikan dalam game. Tertinggal sahaja satu tempo dan semua Patapon kecil-kecil cili padi mata satu di tengah itu akan gelakkan anda. Percayalah.
Game ini sebenarnya agak susah bagi saya sebab saya ini agak pekak ton. Untuk memastikan ke kemuncak “Fever!” dan perlu dikawal dengan ikut rentak dengan tepat adalah cabaran besar bagi saya.
Selain itu, saya perlu lihat situasi Patapons saya berhadapan dengan jenis musuh apa. Patapons tidak boleh terus belasah sahaja musuh kerana ada musuh boleh makan askar Patapon dan batalion Patapon saya tidak boleh dikembalikan atau lebih teruk, misi gagal.
Keputusan – BOLEH BELI or BOLEH BLAH?
Kepada mereka yang sukakan genre muzik, inilah game paling sesuai untuk anda kerana game ini 100 peratus berpandukkan irama dan ton muzik menjadi ikonik selari dengan game ini.
Ada juga sedikit masalah dengan Patapon Remastered ini iaitu terdapat bunyi rentak agak lembap (lagging) justeru menghalang pemain untuk tepati setiap rentak Patapon.
Sebelum anda main game ini, anda kena korek dulu telinga siap-siap. Pastikan deria pendengaran anda bersedia untuk memimpin askar Patapon! Pata-pata-pata-pon-FEVER!!!
+ Irama muzik mengasyikkan.
+ Ringkas tapi mencabar.
+ Seronok dimainkan untuk semua peringkat umur.
+ Karakter Patapon comel yang mempunyai penampilan berbeza-beza.
+ Kombinasi muzik yang membuatkan anda peka sepanjang masa.
– Gameplay sukar dan mencabar.
– Ada sedikit lagging dalam menerima bunyi rentak.
– Memang ponat dan poning sikit nak ikut irama.
– Harus ulang misi memburu banyak kali untuk kumpul duit dan membina askar Patapon.


Hideo Kojima Pilih Kerjasama Bersama Sony Kerana Diberikan Lebih Kebebasan

Apakah yang menyebabkan Hideo Kojima memilih Sony untuk bekerjasama dalam game terbaru beliau, Death Stranding, berbanding syarikat-syarikat lain?

Menurut laporan Gameblog, Hideo Kojima mengatakan beliau telah menerima tawaran dari beberapa syarikat lain, namun disebabkan hubungan baiknya bersama Sony, beliau telah memilih untuk bekerjasama dengan mereka. Selain itu, kebebasan yang diberikan adalah antara sebab mengapa beliau memilih Sony.
“Untuk title pertama kami, saya mahu pastikan kami berada di tahap terbaik. Saya mempunyai hubungan yang baik dengan Sony, di mana ia telah membenarkan saya untuk lebih fokus dalam aspek kreatif. Bekerjasama bersama syarikat lain, pasti mereka akan meminta lebih masa untuk tugas-tugas sampingan,” kata Kojima-san.

“Kami mungkin melengahkan masa dengan kontrak, dan saya tidak rasa ia akan berakhir dengan cepat. Bekerjasama dengan Sony telah membawakan saya lebih banyak kebebasan, dan sokongan dari mereka adalah sangat memberangsangkan,” tambah Kojima-san lagi.
“Dengan Sony, semestinya saya menjelaskan pendekatan saya, namun mereka akan terus berkata: “Teruskanlah, apa yang kamu perlu lakukan.” Mereka tawarkan saya kepercayaan mereka. Semua tenaga yang saya letakkan untuk persiapan sesebuah projek, saya dapat fokus dalam membangunkannya. Ini menawarkan perbezaan yang ketara, Kojima-san jelaskan.

Selepas Hideo Kojima bebas dari cengkaman Konami, beliau telah memilih Sony untuk meneruskan hasil karyanya dalam industri ini bersama Sony.
JomBaca: Death Stranding: Hideo Kojima Berkongsi Maklumat Terbaru Di Twitter


Riot Games, Developer League of Legends – Sedang Bangunkan Fighting Game!

Siapa ingat fighting game Rising Thunder?

Kalau korang peminat fighting game, mesti korang kenal Rising Thunder, fighting game indie hasil kerja Seth Killian dan studio developer Radiant Entertainment – sebelum mereka dibeli Riot Games pada tahun 2016.

Breaking: EVO founder and Riot employee Tom Cannon has confirmed the worst kept secret in gaming – Riot is officially working on a fighting game, the first game outside of League of Legends for Riot pic.twitter.com/P3BGaVs4u4
— Rod Breslau (@Slasher) August 2, 2019
Terbaru, Tom Cannon (pengasas Radiant Entertainment, pengasas EVO) telah mengesahkan mereka sedang membangunkan sebuah fighting game untuk Riot Games.
Ini semestinya menarik perhatian kitorang kerana Riot Games terkenal dengan satu-satunya game paling popular mereka – League of Legends. Fighting game ini dilihat sebagai kayu pengukur kemasukan Riot ke dalam dunia FGC pula selepas kejayaan LoL di dalam MOBA.

via GIPHY
Tiada maklumat lanjut didedahkan setakat ini, bagaimanapun jika ianya bangkit daripada Rising Thunder, kitorang mengharapkan dunia Real Steel lakonan Hugh Jackman dapat direalisasikan dalam bentuk fighting game baru! Peh!


Onmyoji Arena – Game Mobile MOBA Yang Fokus Kepada Pertarungan Lebih Adil Tanpa Sistem Rune

Onmyoji Arena merupakan sebuah game mobile MOBA terbaharu keluaran NetEase. Game ini mungkin tidak sepopular game-game mobile MOBA yang lain, namun ia mempunyai potensi kerana membawakan beberapa kelainan.
Onmyoji Arena boleh dikatakan sebagai game mobile MOBA pertama yang tidak menggunakan sebarang sistem rune, sekaligus menjadikan game ini menampilkan sebuah gameplay yang lebih adil kepada semua pemain. Pertarungan akan terasa lebih seimbang.

Korang mungkin biasa dengar tentang Onmyoji, iaitu sebuah game turn-based strategi fantasi yang boleh dimainkan di PC (Steam), iOS dan Android. Selepas kejayaan game itu yang mendapat sambutan yang positif, NetEase telah mengeluarkan spin-off kepada game tersebut — genre mobile MOBA pula, iaitu Onmyoji Arena.
Pada 3 Julai lalu, NetEase telah melancarkan satu kemaskini baharu yang dibawakan ke dalam Onmyoji Arena — iaitu Summer Firework Festival 2020 yang turut menampilkan crossover Kumamon. Pelbagai kandungan menarik dalam game yang akan bertemakan Kumamon.

Tertarik dengan mobile MOBA keluaran terbaharu NetEase ini? Korang boleh mainkannya secara percuma melalui iOS di sini dan Android di sini.


Mortal Kombat 11 Boleh Dimainkan Secara Percuma Pada Hujung Minggu Ini Untuk PS4 & Xbox One

Dah lama mengumpul untuk Mortal Kombat 11 tapi tabung belum cukup? Ini ada berita gembira untuk korang!
Mortal Kombat 11 boleh dimainkan secara percuma pada hujung minggu ini, atau secara tepatnya pada 11 hingga 14 Oktober ini. Walau bagaimanapun, ia hanya berlangsung di PS4 dan Xbox One, tiada untuk PC dan Switch.
Semua kandungan yang boleh diakses para pemain dalam sesi ini termasuklah online multiplayer dan kesemua karakter, kecuali ada sedikit kekangan untuk kandungan story mode. Story mode hanya boleh dimainkan untuk dua chapter pertama sahaja.
Selamat berhujung minggu bersama fatality.


The Last of Us Part II: Trailer Baru & Tarikh Pelancaran Dilaporkan Akan Diumumkan Pada Minggu Ini

Setelah membisu buat beberapa ketika, mungkinkah minggu ini Naughty Dog akan memecahkan kesepian?

Menurut laporan dari dua laman web berbahasa Sepanyol, Gamereactor dan Legion de Jugadores, trailer terbaru dan tarikh pelancaran untuk game yang sangat dinantikan, The Last of Us Part II akan diumumkan pada minggu ini.
Kedua-dua laporan ini memetik sumber yang rapat dengan Sony, walau bagaimanapun tidaklah menyatakan bilakah sebenarnya trailer tersebut akan dikeluarkan, serta juga tidak mendedahkan bilakah tarikh pelancaran yang kononnya akan diumumkan itu.
Setakat ini, mereka hanya telah mengeluarkan dua trailer untuk game ini, iaitu yang pertama ialah trailer sinematik, dan yang kedua ialah video gameplay.
Seperti biasa, khabar angin seperti ini tetap harus dianggap sebagai ura-ura selagi ia belum disahkan secara rasmi oleh Sony. Sama-samalah kita nantikan sama ada laporan ini benar ataupun sebaliknya.
Sumber: VG247


Sesi Multiplayer Beta Mass Effect: Andromeda Dibatalkan!

Peminat-peminat Mass Effect, harap bersabarlah la ye.

Nampaknya sesi percubaan beta bagi multiplayer hanyalah tinggal janji manis apabila BioWare telah mengumumkan bahawa percubaan terbabit tidak akan dilaksanakan melalui laman blog mereka.
Sesi percubaan multiplayer ini hanya akan dapat dicuba di expo PAX East 2017 dan tiada lagi selepas itu. BioWare juga telah menyatakan terima kasih atas kepada semua peminat yang telah mendaftarkan diri untuk sesi beta terbabit.
Mass Effect: Andromeda akan diterbitkan pada 21 Mac untuk PC, PlayStation 4 dan juga Xbox One.

Ini adalah screenshots bulan ini yang dikeluarkan EA – Electronic Arts untuk game Mass Effect: Andromeda.Amacam, korang dah bersedia untuk menerokai galaksi Andromeda pada 21 Mac ini?
Posted by JomGaming on Selasa, 28 Februari 2017


Square Enix Umum Game Tomb Raider Baru Untuk Mobile, Bakal Hadir 2021

Sebuah game Tomb Raider untuk mobile sedang dibangunkan, dan ia bakal hadir pada tahun 2021.
Square Enix telah mengumumkan Tomb Raider Reloaded, yang mana ia dikatakan sebuah game bergenre action arcade yang dibangunkan oleh Emerald City Games. Tentunya, game mobile ini adalah percuma (free-to-play).
Saksikan trailer acah pertama di bawah, yang masih belum lagi mendedahkan sebarang gameplay:

Lara blasts onto mobile in 2021! @TombRaider Reloaded is a free to play action arcade game made by Emerald City Games and published by Square Enix London Mobile, stay tuned for more news. pic.twitter.com/IleSFQ1Aee— Square Enix (@SquareEnix) November 23, 2020


Kini Korang Boleh Topup Steam Wallet Melalui Maybank2u – Ini Adalah 10 Langkah Mudahnya!

Kini membeli game-game digital secara online lebih mudah dan pantas!

Maybank kini telah menambahbaik perkhidmatan mereka untuk memudahkan para gamers membuat sebarang transaksi pembelian game dengan lebih mudah. Kini, melalui Maybank2u, korang boleh membeli tambah nilai (topup) untuk Steam Wallet, MOLPoints dan MyCard.
Kami telah menyemak perkhidmatan terbaru ini, dan nilai yang disediakan untuk pembelian topup Steam Wallet adalah Steam Code 5, 10, 20, 50, 100, 200. Harus diingat, setiap Steam Code yang dibeli, bayaran sebanyak 20 peratus dikenakan. Berikut adalah harga untuk setiap Steam Code:

Steam Code 5 – RM6
Steam Code 10 – RM12
Steam Code 20 – RM24
Steam Code 50 – RM60
Steam Code 100 – RM120
Steam Code 200 – RM240

Kemudian, anda perlu memasukkan nombor telefon, yang mana Steam Code yang telah dibeli akan dihantar kodnya ke telefon bimbit tersebut melalui SMS.
Berikut adalah 10 langkah untuk korang beli Steam Code ini melalui Maybank2u:

Pergi Maybank2u.com.my
Log masuk ke akaun Maybank korang
Klik ‘Buy Online’
Klik ‘Game Credits with PIN’
Pilih sama ada Steam Wallet, MOLPoints atau MyCard
Pilih Steam Code yang ingin dibeli
Masukkan nombor telefon
Minta nombor TAC dan masukkanya
Tunggu SMS untuk Steam Code
Tebus kod itu di Steam

Kini, segala-galanya dah dipermudahkan – selamat mencuba dan jom gaming!


Mario Kart Tour Akan Hadir Ke Telefon Pintar

Selepas game Mario dan Animal Crossing, kini Mario Kart pula akan hadir ke peranti-peranti iOS dan Android.
Nintendo telah mengumumkan Mario Kart Tour, yang mana waktu ia akan dikeluarkan adalah pada tahun fiskal yang akan berakhir bulan Mac 2019.

The checkered flag has been raised and the finish line is near. A new mobile application is now in development: Mario Kart Tour! #MarioKartTour Releasing in the fiscal year ending in March 2019. pic.twitter.com/8GIyR7ZM4z
— Nintendo of America (@NintendoAmerica) February 1, 2018
Tiada maklumat lanjut yang diberitahu buat masa ini. Tapi jika melihat kepada game tersebut, tidak susah untuk melakukan perubahan seperti yang sudah dilakukan dalam siri lain.


Epic Games Store Rugi RM748 Juta Dan RM1.1 Billion Pada 2019 Dan 2020

Seronok bukan korang ambil semua game percuma di Epic Games Store pada setiap minggu? Tapi korang tahu tak apa kesannya kepada syarikat tersebut?
Epic Games dikatakan telah mencatat kerugian hampir USD181 juta (sekitar RM748 juta) pada tahun 2019, manakala USD273 juta (sekitar RM1.1 billion) pada tahun 2020.
Data ini diperoleh dalam satu dokumen mahkamah, lapor DSOGaming.
Dalam kata lain, Epic Games Store tidak pernah lagi mencatatkan keuntungan sepanjang dua tahun yang lalu. Walaupun dilabelkan sebagai agak optimistik, Epic Games dijangka akan mula mencatat keuntungan pada 2023.
Apatah lagi, game-game eksklusif yang dibawa masuk ke dalam EGS juga tidak menguntungkan syarikat itu.
Ketika ini, EGS telah mengumpulkan 160 juta pengguna berdaftar, serta lebih daripada 56 juta pengguna aktif bulanan. 12 peratus caj yang dikenakan kepada pembangun yang memasarkan game mereka di store tersebut hanya cukup-cukup untuk menampung kos operasi EGS.


EA Ambil-Alih Glu Mobile Dengan Nilai Antara Tertinggi Dalam Sejarah Gaming

Electronic Arts telah mengumumkan yang syarikat gergasi gaming itu bakal mengambil-alih sebuah studio mobile, Glu Mobile dengan nilai yang cukup tinggi iaitu USD2.1 billion (sekitar RM8.52 billion).
Antara game yang pernah dibangunkan Glu Mobile ialah Diner Dash, Disney Sorceror’s Arena, WWE Universe, TapSports Baseball ‘20, Kim Kardashian Hollywood, Deer Hunter, dan banyak lagi.
EA menyatakan yang faktor utama mereka mengambil-alih studio ini adalah untuk mengembangkan portfolio game mobile mereka kepada genre sukan, RPG, cara hidup, kasual, dan game-game lain.
Ini tentunya selari dengan pengumuman EA baru-baru ini bahawa mereka sedang banyak membangunkan game mobile FIFA.
Pengambil-alihan ini sekaligus membawa masuk lebih 500 pembangun (dan kira-kira 800 pekerja) ke bawah bumbung besar EA.
Menurut IGN, pengambil-alihan ini merupakan antara pengambil-alihan tertinggi dalam sejarah industri gaming. Ia berada di belakang Tencent membeli SuperCell (USD8.6b), Microsoft membeli ZeniMax Media (USD7.5b), Activision membeli King (USD5.9b), dan Microsoft membeli Mojang (USD2.5b).
Pengambil-alihan Glu Mobile oleh EA ini mengatasi nilai Facebook membeli Oculus VR (USD2b), Zynga membeli Peak (USD1.8b) dan Bandai membeli Namco.


Facebook Lancarkan “Gaming Creator Program”, Khas Untuk Streamers Jana Pendapatan Melalui Livestream

Jaga-jaga Twitch dan Youtube!

Facebook semakin hari semakin dekat dengan para gamers. Mereka baru sahaja melancarkan satu program yang boleh memberikan saingan yang lebih sengit kepada dua platform utama gaming streaming, iaitu Twitch dan Youtube.
Facebook telah mencipta satu program baru, digelar “Facebook Gaming Creator Program”, bagi memudahkan gaming streamer menjana wang semasa livestream, seakan apa yang dilakukan kini oleh Twitch dan Youtube.
“Ramai pencipta kandungan gaming menjana kewangan melalui video dengan sokongan daripada para peminat mereka, dan kami sedang secara aktif mencari jalan untuk para peminat membantu pencipta kandungan gaming kegemaran mereka semasa livestream terpilih di Facebook,” kata mereka dalam satu pengumuman.
Antara poin utama yang menjadi fokus dalam program ini adalah streamers dapat mencapai penonton yang lebih ramai, memandangkan jumlah pengguna Facebook kini adalah seramai 2 billion.
Bagi streamers yang menyertai program ini, mereka akan dibenarkan untuk melakukan livestream dengan resolusi 1080p/60fps, yang mana Facebook Live kini hanya menawarkan 720p/30fps.
Sekiranya berminat, korang boleh mendaftar untuk program ini di sini.

Mampukah Facebook memecahkan dua tembok besar gaming – Twitch dan Youtube?


Apa Jadi Apabila Nathan Drake Masuk Ke Dalam Dunia The Last of Us? Saksikan Video Ini!

Ada harta karun ke dalam dunia The Last of Us?
Modder terkenal yang membawakan pelbagai mod dalam The Last of Us, Freako telah memuatnaik satu mod terbaru yang agak menarik. Beliau telah berjaya memasukkan watak ikonik daripada siri Uncharted, Nathan Drake ke dalam The Last of Us.
Saksikan aksi-aksi pemburu harta karun ini masuk pula ke dalam dunia apokalips:


The Day Before Akan Dikeluarkan Pada 1 Mac, Spesifikasi PC Didedahkan

Mytona dan Fntastic mendedahkan game open-world surivival MMO, The Day Before akan dikeluarkan pada 1 Mac.
Korang pasti nak tahu spesifikasi apa yang diperlukan untuk main game ni di PC.
Berikut adalah spesifikasi minimum dan dicadangkan untuk PC:
Minimum:
OS : 64-bit Windows 7, Windows 8.1, Windows 10Processor: Intel Core i5-4430 / AMD FX-6300Memori: 10 GB RAMGrafik : NVIDIA GeForce GTX 960 2GB / AMD Radeon R7 370 2GBDirectX: Version 11Network: Sambungan internet jalur lebarStoran: 75 GB ruang yang ada

Dicadangkan:
OS : 64-bit Windows 7, Windows 8.1, Windows 10Processor: Intel Core i5-6600K / AMD Ryzen 5 1600Memori: 16 GB RAMGrafik : NVIDIA GeForce GTX 1060 6GB / AMD Radeon RX 580 4GBDirectX: Version 11Network: Sambungan internet jalur lebarStoran: 75 GB ruang yang ada
The Day Before menggunakan Unreal Engine 5. Walaupun keperluan spesifikasinya rendah, pembangun masih belum senaraikan keperluan resolusi, tetapan grafik dan framerates untuk spesifikasi yang disasarkan.
Game ini juga akan menyokong teknologi NVIDIA DLSS 3 dan juga Ray Tracing.


Mobile Legends Professional League Diumumkan Bagi Malaysia Dan Singapura!

Dengan jumlah wang terkumpul sebanyak USD100,000!

eGG Network dan Moonton telah bekerjasama untuk membawa Mobile Legends Professional League (MPL) bagi mereka yang bermastautin di Malaysia dan juga Singapura. Pujian seharusnya diberikan memandangkan liga professional yang berfokus kepada mobile gamer sememangnya jarang diadakan setakat ini.
Pusingan akhir bagi MPL dijadualkan berlangsung pada bulan Mac 2018 selama 3 hari dan penonton bakal menyaksikan pertarungan antara lapan kumpulan terhebat dalam arena Mobile Legends. Juara bagi Mobile Legends Professional League bakal menerima sebanyak USD20,000 (~RM84,000).
Bagi mereka yang berminat, pendaftaran boleh dilakukan di laman web Mobile Legends Professional League mulai 14 November kelak.


Malam Tadi, Langit Terbelah, Fortnite Telah Digegarkan Dengan Pelancaran Roket Yang Menggerunkan!

Semua pemain terpaku.

Selepas dunia Fortnite telah dihentam dengan meteor semasa bermulanya Season 4, pelbagai kawasan baru telah ditambah ke dalam map. Antara yang menjadi perhatian pemain sepanjang musim ini ialah markas penjahat yang mempunyai roket yang tersedia untuk dilancarkan.
Semalam, Epic Games telah mengumumkan yang satu acara besar akan berlaku kepada roket itu, meletakkan tarikh dan masa ia akan dilancarkan. Dan tepat jam 1.30 pagi tadi (waktu Malaysia), roket tersebut telah dilancarkan dan semua pemain yang menantikannya telah terpaku, semuanya tidak terkata melihat apa yang berlaku di depan mata mereka.
Pelancaran roket tersebut tidak boleh digambarkan dengan kata-kata. Korang kena lihatnya sendiri di bawah:

Pelancaran roket ini pastinya adalah gimik mengacah yang akan membawa kepada Season 5 yang akan bermula pada 12 Julai ini. Namun, apakah sebenarnya tema yang akan disajikan Epic Games dalam musim akan datang ini? Pelancaran roket ini lebih menimbulkan persoalan daripada jawapan!


Warhammer 40,000: Gladius – Relics of War sekarang tengah free dekat Steam!

View this post on Instagram            A post shared by JomGaming (@jomgaming)


Gabungan antara League of Legends, Apex Legends, Super Smash Bros – Project Loki


“Kami Sudah Bersedia Untuk Cross-Play” – Developer Rocket League

Developer Rocket League, Psyonix nampaknya sudah bersedia dari segi teknikal untuk menjayakan cross-play antara platform!

Naib Presiden Psyonix, Jeremy Dunham dalam temu ramah bersama Gamespot telah mengesahkan bahawa, di pihak mereka, segala persiapan dari segi teknikal telah siap untuk melakukan cross-play antara Xbox One dan PS4. Mereka sudah berjaya menemui teknologi yang mampu menghubungkan kedua-dua platform ini.
Apa yang menghalang mereka kini hanyalah polisi undang-undang dari kedua-dua pihak Microsoft dan Sony.
Sekiranya cabaran ini dapat diatasi, ia bakal menjadikan Rocket League game pertama yang menyokong cross-play antara Xbox Live dan Playstation Network.
Dunham menambah, pihak Psyonix sekarang sungguh teruja untuk menyokong feature ini. Apabila lebih banyak platform dapat digabungkan, bermakna komuniti game ini akan bertambah besar. Dan apa yang membuatkan mereka sangat teruja adalah komuniti yang besar bakal membenarkan mereka untuk menambah lebih banyak content baru dalam skala yang kerap, merentasi kesemua platform.
Memetik kata-kata beliau:

“The more people you have to throw in there, the less likely that psychological anomaly will kick in. Then you have the actual reality of it, which is, more players, for everyone, means more games, and more games means more participation and community feedback, which we can then put into the game as a whole and not have to worry about siloing off certain features of certain platforms because this version doesn’t have it, or whatever the situation may be.”

Pada masa kini, Rocket League telah menyokong cross-play antara PC dan PS4, dan pada patch yang seterusnya, mereka akan membenarkan pemain di PC dan Xbox One pula untuk main bersama.
Sebelum ini, pihak Microsoft telah membuat kejutan dalam dunia gaming apabila mengajak platform-platform lain sama-sama melakukan cross-play.
Kemudian, pihak Sony, telah mengatakan bahawa sekiranya ingin menyokong feature ini, ia tidaklah sesukar yang disangka.
JomBaca: Sony Dilaporkan Sedang Membangunkan PS4.5, Dengan Kemampuan Resolusi 4K


Bos Naughty Dog Tertarik Dan Terinspirasi Dengan Penceritaan Dalam Elden Ring

Elden Ring dan game-game yang dibangunkan Naughty Dog seperti siri Uncharted dan The Last of Us mempunyai cara penceritaan yang cukup berbeza.
Game-game Naughty senantiasa menampilkan penyampaian cerita yang penuh sinematik, manakala Elden Ring pula, yang memenangi begitu banyak anugerah pada tahun 2022, membawakan penceritaan melalui pembinaan dunia di sekeliling yang lebih halus.
Namun, kita mungkin akan melihat pada masa akan datang di mana Naughty Dog akan mula menggunakan pendekatan yang sama dengan Elden Ring. Mungkin.
Dalam satu temuramah bersama The Washington Post, Presiden-Bersama Naughty Dog, Neil Druckmann telah menyatakan minatnya terhadap penceritaan dalam Elden Ring.
“Baru-baru ini saya lebih tertarik dengan perkara seperti Elden Ring dan Inside yang tidak bergantung terlalu banyak dengan naratif tradisional untuk menyampaikan ceritanya,” kata Druckmann.
“Sesetengah penceritaan terbaik dalam The Last of us ada dalam sinematik, tapi lebih banyak dalam gameplay, dan ketika bergerak dalam ruangannya, dan memahami sejarah ruang dengan hanya memandang dan menyelidiknya.”
“Bagi saya, ketika ini, itu adalah hiburan terbaik yang saya dapat dari game-game yang mempercayai pemain untuk memahaminya sendiri. Game-game yang tidak mengikat anda, itu apa yang saya tertarik untuk lakukan pada masa akan datang.”
“Bukanlah bermakna kita takkan buat dialog, atau cutscene, saya fikir itu adalah peralatan dalam di dalam kotak peralatan… Dan saya rasa ada satu cara untuk menggerakkan perkara itu ke hadapan, sekurang-kurangnya jenis-jenis game yang kami bikin di Naughty Dog. Saya amat tertarik, sekali lagi, jangan terlalu berhati-hati dan mencuba sesuatu yang sedikit baharu, sedikit berbeza, yang tak semua orang akan suka, tapi itu okey. Dan benda-benda yang kami sedang usahakan sekarang, saya boleh katakan pasukan kami sangat teruja dengan pelbagai projek yang kami ada di Naughty Dog.”
Apakah Naughty Dog benar-benar akan lari daripada penceritaan sinematik dan beralih ke arah penceritaan seumpama Elden Ring? Hanya masa yang akan menentukan.


For Honor Berarak Kembali Dengan Faction China Terbaru, Kini Percuma Di PC Untuk Korang Dapatkan

Update terbesar For Honor, Marching Fire turut memasukkan mode baru 4v4 Breach pada 19 Oktober 2018.

Faction Wu-Lin merupakan pahlawan dari tamadun China. 4 daripada karakternya seorang General menghukum pihak lawan seperti Justice Pao, askar yang menggunakan tombak seperti Wukong, pahlawan Sami seperti Sanzang dan tanker menggunakan broadsword. Melihat mereka berlawan ibarat melihat Jet Li dan Dato’ Michelle Yeoh berperang dalam sinematik medivel.

Mode Breach ini berkonsep penyerangan istana 4v4 di mana pihak attackers akan cuba memecah masuk dan defenders harus mempertahankan dari diserang!
For Honor kini percuma di PC selama seminggu dari hari ini sehinggalah 18 Jun — dapatkannya sekarang dan ia akan menjadi milik korang selamanya!


Black Myth: Wukong Kongsi 12 Minit Gameplay Baru, Paparkan Pelbagai Jenis Pertempuran Bos Mitos Cina

Setelah kira-kira enam bulan menyepi, Black Myth: Wukong kembali dengan 12 minit video gameplay serba baharu.
Dibangunkan dalam Unreal Engine 5, serta disokong teknologi NVIDIA DLSS, gameplay baharu ini memaparkan banyak pertempuran pelbagai jenis bos yang besar dan kecil, di mana sebahagian besarnya berlaku di kawasan pergunungan salji.
Jom layan gameplay yang penuh dengan mitos Tamadun Cina ini:

Sejak pertama kali diumumkan pada Ogos 2020, game ini terus dibandingkan dengan siri Dark Souls disebabkan gameplay kombatnya seakan sama, tetapi dalam latar belakang adaptasi novel popular China, Journey to the West.
Black Myth: Wukong kini dalam pembangunan, belum ada tarikh pelancaran, dan dijangka akan dikeluarkan untuk platform PC dan konsol.


Ghostwire Tokyo: Action RPG Yang Seram Dan Thrill Berlatarbelakangkan Etnik Jepun

Apa yang akan anda lakukan jika semua orang di Tokyo lenyap begitu sahaja? Shinji Mikami, pengasas Tango Gameworks mengumumkan game thriller terbaru mereka di pentas Bethesda di E3 2019.

Daripada pembangun game Evil Within, Tango Gameworks membawa sebuah game action-RPG yang penuh thrill keseraman di mana pemain harus berlawan entiti mistik dan paranormal untuk menyelamatkan dunia dari diambil alih oleh kuasa jahat.

Kian hari, orang semakin hilang di Tokyo dan pemain harus mencari puncanya yang dipenuhi konspirasi dan puak ghaib. Terokai dunia dan menghadap cabaran dari anasir jahat, kata Shinji Mikami di persidangan Betheseda.
Ghostwire: Tokyo masih lagi berada dalam proses pimbikinan dan tiada tarikh penerbitan lagi.


PES 2018: Saksikan Video Montaj Aksi-Aksi Penjaga Gol Ini – Tiada Lagi Kesilapan Pelik Oleh Penjaga Gol?

Apakah pembaharuan yang bakal dibawakan Konami untuk gameplay penjaga gol dalam PES 2018? Adakah akan lebih baik daripada edisi sebelum ini?

Dalam mana-mana video game bola sepak, sama ada PES ataupun FIFA, pembaharuan dalam gameplay penjaga gol sememangnya menjadi topik utama pada setiap tahun. Menyeimbangkan antara penjaga gol yang tidak melakukan kesilapan-kesilapan tidak masuk akal dengan sifat sebagai seorang manusia biasa amatlah sukar bagi pihak developer.
Dan tidak ketinggalan juga untuk edisi tahun ini, topik penjaga gol tetap menjadi perbualan yang hangat.
Terbaru, Youtuber terkenal, Weedens telah memuatnaik sebuah video montaj menampilkan kompilasi aksi-aksi gameplay penjaga gol dalam PES 2018. Adakah penjaga gol bertambah baik berbanding edisi sebelum ini? Kami tinggalkan persoalan itu untuk korang lihat sendiri video ini dan nilaikannya:

Online Beta untuk PES 2018 akan bermula pada bulan ini.
PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: Video-Video Montaj Ini Akan Buat Korang Nak Mainkan PES 2018 Sekarang! Memang Mengagumkan!


Hades Kini Game Paling Tinggi Markah Di Metacritic Untuk PS5, Xbox Series X

Selepas menakluk PC dan Nintendo Switch dengan memenangi banyak anugerah game terbaik pada tahun lalu, Hades nampaknya telah meluaskan kuasanya dengan jayanya di PS5 dan Xbox Series X pula.
Apabila kita buka laman Metacritic pada ketika ini, kita akan dapat lihat game nombor satu dalam kedudukan markah paling tinggi yang diundi oleh para peminat di kedua-dua konsol generasi terkini itu adalah game yang dibangunkan oleh Supergiant Games itu.
Dalam kedudukan untuk PS5, Hades meraih 93/100 markah. Game yang menggunakan mitologi Greek itu diikuti rapat oleh Demon’s Souls dengan 92 markah, Tony Hawk’s Pro Skater 1+2 (90) dan Final Fantasy VII Remake Intergrade (89).
Berikut ialah senarai 10 game teratas dengan markah tertinggi di Metacritic (undian peminat) untuk PS5 (setakat 22 Ogos 2021):
Hades – 93Demon’s Souls – 92Tony Hawk’s Pro Skater 1+2 – 90Final Fantasy VII Remake Intergrade – 89Disco Elysium: The Final Cut – 89Devil May Cry V: Special Edition – 89It Takes Two – 88Ratchet & Clank: Rift Apart – 88Ghost of Tsushima: Director’s Cut – 88The Nioh Collection – 88
Dalam kedudukan untuk Xbox Series X pula, Hades meraih 94 markah. Di belakangnya adalah Microsoft Flight Simulator dengan 90 markah, It Takes Two (89) dan Tony Hawk’s Pro Skater 1+2 (89).
Di bawah ialah senarai 10 game teratas dengan markah tertinggi di Metacritic (undian peminat) untuk Xbox Series X (setakat 22 Ogos 2021):
Hades – 94Microsoft Flight Simulator – 90It Takes Two – 89Tony Hawk’s Pro Skater 1+2 – 89Tetris Effect Connected – 88F1 2021 – 88Hitman 3 – 87Death’s Door – 87The Forgotten City – 86Judgment – 85
Tentunya, markah ini boleh berubah pada bila-bila masa, bergantung kepada undian yang boleh ditukar oleh para peminat pada bila-bila masa sahaja. Walau bagaimanapun, ketika artikel ini ditulis, setelah dilancarkan pada 13 Ogos lalu, Hades boleh dikatakan sebagai game terbaik untuk kedua-dua konsol generasi terkini itu.


Ghostwire: Tokyo Akan Dilancarkan 25 Mac, Saksikan Gameplay Baru Hampir 10 Minit

Setelah menunda game ini pada tahun lalu, Tango Gameworks dan Bethesda Softworks akhirnya telah mengumumkan tarikh pelancaran baharu untuk game dengan pandangan first-person penuh misteri ini.
Ghostwire: Tokyo akan dilancarkan pada 25 Mac 2022 untuk PS5 dan PC.
Ghostwire: Tokyo merupakan satu lagi game milik Microsoft (kerana Bethesda Softworks kini di bawah payung Xbox) yang bakal dilancarkan secara eksklusif untuk konsol di PS5. Tahun lalu, kita telah menyaksikan Deathloop.
Tarikh pelancaran baharu ini didedahkan dalam satu acara yang diadakan awal pagi tadi. Daripada hampir 20 minit acara itu berlangsung, mereka telah memperlihatkan gameplay selama hampir 10 minit, yang mana bakinya adalah penerangan daripada para pembangun.
Jom kita saksikan gameplay yang penuh dengan kuasa fantasi dan mitos di dalam dunia moden Tokyo:

Tonton juga acara penuh Ghostwire: Tokyo:


Rocket League: Musim Baru Akan Bawakan Satu Arena Baru, Perubahan Kepada Beberapa Arena Lama Dan Banyak Lagi!

Musim baru untuk Rocket League bakal tiba tidak lama lagi! Korang dah bersedia?

Selain gameplay-nya yang sangat seronok, antara faktor yang membuatkan para pemain sentiasa kembali untuk bermain Rocket League adalah kemaskini dan kandungan-kandungan baru yang selalu dibawakan. Terbaru, Psyonix telah mengumumkan beberapa kandungan baru yang bakal ditampilkan ke dalam musim baru yang bakal menjelma pada 28 September ini.
Sebuah Arena baru akan diperkenalkan, digelar Farmstead. Arena baru ini akan menggunakan latar belakang di perladangan pada musim luruh yang cantik, bersempena dengan kemaskini musim luruh yang akan dibawakan mereka. Di samping itu, terdapat bermacam lagi kandungan yang akan ditampilkan, antaranya ialah perubahan kepada beberapa Arena dalam DLC sebelum ini yang tidak berbentuk tradisional. Arena-arena seperti Wasteland dan Starbase Arc akan diperkenalkan dengan bentuk standard.
Psyonix juga mengumumkan transparent goalpost, yang mana di setiap Arena kini, apabila kita berada di dalam gol, dinding yang berada di kiri dan kanan akan kelihatan lut sinar (transparent), membuatkan pemain akan dapat melihat kedudukan bola apabila berada di dalam gol.
Selain itu, Psyonix juga akan menampilkan lebih daripada 90 items baru yang semua pemain boleh dapatkannya secara percuma.
Korang boleh saksikan trailer untuk kemaskini musim luruh ini di bawah:

JomBaca: Rocket League Raikan Ulang Tahun Ke-2 Dengan 33j Pemain Berdaftar, 1.5b Perlawanan Dan Banyak Lagi Inforgrafik Menarik!


Ubisoft Bekerjasama Bersama Youtubers Terkenal Menghasilkan Live-Action The Division

Menjelang Closed Beta yang akan bermula pada 28 Januari (Xbox One) dan 29 Januari (PC & PS4), Ubisoft telah menaikkan lagi hype Tom Clancy’s The Division dengan beberapa siri video.

Pihak Ubisoft telah bekerjasama dengan Amazon Prime dan tiga Youtubers terkenal, iaitu Corridor Digital, RocketJump dan Devin Supertramp, seterusnya menghasilkan empat buah live-action video filem pendek, di mana keempat-empat video tersebut dimuat-naik ke channel Youtube masing-masing.
Dalam kenyataannya di UbiBlog, Niko Pueringer dari Corridor Digital mengatakan “Kami menulis semua itu. Tetapi kita berkongsi skrip dengan semua channel yang lain seperti yang kita akan lakukan, dan mendapatkan maklum balas mereka dan menghasilkannya, sehingga skrip telah disesuaikan untuk apa yang penonton setiap channel itu mahu.”
Siri video yang telah dihasilkan ini adalah sungguh indah. Jalan cerita, sinematografi, kesan khas, babak-babak aksi menarik, muzik latar serta watak yang telah dibawa membuatkan ia sentimental dan mempunyai maksud yang mendalam. Tidak dinafikan terdapat unsur-unsur komedi, namun, tema sentimental itu kelihatan lebih menyerlah.

Melalui penggunaan tagline “Every Agent Has A story”, siri video ini menceritakan kisah permulaan atau prekuel di sebalik beberapa Agent. Berlatarbelakangkan suasana pasca-malapetaka yang menyedihkan, kisah setiap Agent mempunyai maknanya yang tersendiri. Sekiranya benar-benar menghayati, ia mampu menyentuh perasaan penonton.
Berikut adalah keempat-empat video yang telah dihasilkan:

Tom Clancy’s The Division yang merupakan antara game yang paling ditunggu-tunggu tahun ini akan mula berada di pasaran pada 8 Mac 2016 untuk PC, PS4 dan Xbox One.
Adakah game ini adalah game yang korang nanti-nantikan juga? Jika ya, kongsikan dengan kami apakah yang membuatkan korang sangat tertarik dengan game ini.
JomBaca: The Division: Segala Info Terbaru & Jom Main Beta!


The Witcher Di Netflix Kongsikan Beberapa Gambar Terbaru – Geralt, Roach, Yennefer!

Tak lama lagi kita bakal menyaksikan kisah The Witcher diadaptasi ke siri televisyen oleh gergasi penstriman, Netflix.
Terbaru, Netflix telah berkongsikan beberapa gambar terbaru dari siri TV tersebut — memaparkan Geralt, Yennefer, Roach dan seekor raksasa misteri yang hanya kelihatan kukunya yang panjang dan tajam.

Sebelum ini, penerbit siri tv ini menegaskan bahawa mereka tidak akan mengadaptasi apa-apa daripada video game, sebaliknya menadaptasinya terus dari novel tulisan Andrzej Sapkowski. Musim pertamanya akan mempunyai lapan episod, yang mana setiap satunya berdurasi kira-kira satu jam.
Pada ketika ini, Netflix masih belum mendedahkan bilakah The Witcher akan dilancarkan, sebaliknya hanya mengatakan yang ianya akan boleh mula distrim pada hujung tahun ini.
Sumber: WinterIsComing, Corriere.


Video Ini Cuba Mainkan Controller PS5, DualSense Di PS4, Xbox Series X, PC, Android

Sony telah mengedarkan konsol PS5, controller DualSense dan beberapa aksesori lain kepada beberapa media dan Youtuber terpilih. Dan mereka telahpun berkongsikan beberapa gambar yang memperlihatkan kotak produk-produk terbaharu PlayStation tersebut selepas menerimanya daripada Sony.

Good morning! pic.twitter.com/ouDHeoih2f— Geoff Keighley (@geoffkeighley) October 23, 2020

Welcome to the fam #ps5 pic.twitter.com/vyjUzzvipE— Geoff Keighley (@geoffkeighley) October 23, 2020

Daripada beberapa media dan Youtuber yang telah menerimanya, video yang dikeluarkan oleh Youtuber Austin Evans setakat ini adalah yang paling menarik. Beliau telah memperlihatkan sesi unboxing kotak DualSense (unit tambahan, bukan yang hadir sekali dengan konsol PS5).
Sepanjang video ini, beliau telah membuka kotak, mencuba dan memegang sendiri DualSense, menunjukkan beberapa butang baharu seperti butang senyap (mute) mikrofon, dan kemudiannya membuka komponen dalaman controller tersebut.
Selain itu, beliau juga cuba memainkan DualSense di beberapa peranti lain selain PS5, iaitu PS4, Xbox Series X, PC, Android dan xCloud. Berikut ialah dapatan daripada percubaan DualSense terhadap beberapa peranti itu:
PS4 — DualSense tidak berfungsi, namun mikrofon yang terbina di DualSense boleh digunakan. Malah, apabila melihat senarai peranti di Settings, sistem PS4 mengesan DualSense sebagai ‘Wireless Controller”. Mungkin Sony akan melancarkan kemaskini baharu untuk membenarkan DualSense dimainkan di PS4.
Xbox Series X — Tidak dapat dikesan dan tidak berfungsi.
PC — Sama seperti DualShock 4, DualSense boleh digunakan di PC.
Android — Navigasi dalam sistem Android boleh menggunakan DualSense, menghubungkannya melalui bluetooth.
xCloud — Memandangkan ia boleh digunakan di Android tanpa sebarang masalah, ia juga boleh digunakan semasa bermain xCloud, iaitu servis streaming game oleh Microsoft.
Korang boleh tonton video penuhnya yang berdurasi kira-kira 11 minit ini di bawah:

PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


Quake Champions Mungkin Akan Tiba Ke PS4 Neo Dan Xbox One S?

Quake Champions dibina id Software eksklusif bagi PC demi paparan game pada 120hz! Ia mungkin takkan tiba pada PS4 dan Xbox One. Mungkin pada PS4 Neo dan Xbox One S?
JomBaca: QuakeCon 2016: Trailer Gameplay Game FPS Quake Champions Memang Buat Darah Kitorang Menggelegak!
Ketua pemasaran Bethesda, Pete Hines memberitahu GameSpot, “Masih tiada konsol yang menyokong visi kami untuk Quake Champions.” Apabila di tanya tentang Bethesda untuk membawa game seperti Fallout Shelter ke konsol. Hines berkata penerbit Elder Scroll membuat game untuk platform yang mereka rasakan “terbaik.”

“Bagi Quake Champions ramai orang akan berkata ‘Anda perlu pastikan ia berfungsi untuk setiap platform’. Tapi kami seperti ‘Tidak, ia adalah untuk PC sahaja. Game ini memerlukan prestasi dan ia akan berada di PC, noktah.’ Kami merasa amat selesa dalam membuat keputusan sebegitu.”
Jelas Hines.”Saya rasa secara teorinya ia mungkin ada peluang untuk ke konsol. Siapa tahu macam mana konsol akan kelihatan pada masa depan? Tapi ini ialah produk PC, dengan paparan 120Hz dan unlocked frame rate. Itu pengalaman yang kita mahu peminat rasakan menerusi game ini.”

Hines juga mengulas tentang konsol yang akan datang iaitu PS4 Neo dan Scorpio, beliau berkata bahawa Bethesda berminat melihat kemajuan perkakasan yang lebih mantap. Walaupun ia masih terlalu awal dan belum dapat dilihat apa kesannya terhadap pembangunan game akan datang.


FIFA 16 Tournament: Bertarung Dalam FIFA 16 Sambung Tengok JDT Lawan Selangor PKNS!

Sempena perlawanan final Piala FA Johor Darul Ta’zim menentang Selangor PKNS FC, jom join FIFA 16 tournament! Habis tournament tuh, kita layan final sama-sama

Peminat bola sepak dan peminat FIFA 16 sekalian! Jom ramai-ramai turun ke Shah Alam Sabtu ini dan turut serta di dalam pertandingan FIFA 16 anjuran studio gaming tempatan, GamesBond!

Acara yang bernama Superbest Power Final Piala FA 2016 Match Viewing Party ini terbuka kepada orang ramai dan akan bermula seawal 9 pagi! Pertandingan ini akan terus berlangsung sehingga ke tontonan perlawanan akhir antara Johor Darul Ta’zim dan Selangor PKNS FC!
Tarikh: Sabtu, 14 Mei 2016
Masa: 9 pagi – 8 malam
Tempat: SACC Mall, Shah Alam
Hadiah-hadiah yang ditawarkan juga agak menarik bagi perlawanan santai di dalam parti bola sepak!
Johan: RM 500
Naib Johan: RM 300
Tempat Ke-3: RM 200
Terdapat 64 slot yang dibuka dengan yuran penyertaan sebanyak RM10 sahaja. Jadi apa tunggu lagi? Hubungi nombor-nombor di bawah bagi menempah slot korang di dalam tournament ini!
Untuk maklumat lanjut ataupun penyertaan, hubungi Saudara Fazli di Facebook GamesBond, atau telefon terus nombor-nombor di bawah!
012-517 9320
011-1237 9320
013-537 3646


Rainbow Six Siege Kini Berjaya Mencapai 50 Juta Pemain, Dan Mereka Takkan Berhenti Setakat Itu

Rainbow Six Siege dilancarkan pada Disember 2015. Walaupun semasa pelancarannya mendapat beberapa kritikan yang agak berat, namun setelah hampir empat tahun game ini disokong dengan pelbagai kandungan menarik serta tindakan Ubisoft yang sentiasa mendengar maklum balas pemain — penulis berani kata bahawa Ubisoft telah menyajikan kepada kita satu pengalaman multiplayer kompetitif yang sangat baik.
Terkini, Ubisoft telah mengumumkan bahawa Rainbow Six Siege telah melepasi satu pencapaian yang cukup membanggakan, iaitu telah mendaftarkan 50 juta pemain setelah melancarkannya kira-kira empat tahun lalu. Dalam satu tweet yang dikeluarkan, Ubisoft berkata:
“Kami telah katakan sebelum ini, dan kami akan katakan sekali lagi… Kami di sini untuk terus kekal. Terima kasih untuk 50 juta pemain!”

We've said it before, and we'll say it again…We are here to stay.
Thank you for 50 Million players! pic.twitter.com/9IpTFlFARL
— Rainbow Six Siege (@Rainbow6Game) September 6, 2019
Kandungan tambahan seterusnya yang akan dibawakan ke dalam game ini digelar Operation Ember Rise — menampilkan dua Operator baru, satu dari Peru dan satu lagi dari Mexico.
Sekitar tahun 2017, Ubisoft pernah menyatakan yang mereka menyasarkan untuk membawakan 100 Operator ke dalam Rainbow Six Siege.
Rainbow Six Siege kini boleh dimainkan di PC, PS4 dan Xbox One.


Battlefield 1: Saksikan Gameplay DLC They Shall Not Pass Buat Kali Petama – Map Dan Behemoth Baru!

Saksikan gameplay untuk DLC terbaru ini yang akan dikeluarkan pada bulan hadapan.

DICE telah mengemaskini server CTE (Community Test Environment) mereka dalam Battlefield 1. Mereka telah memasukkan map yang akan dilancarkan untuk DLC They Shall Not Pass kelak, iaitu Soissons.
Bagi mereka yang tidak mengetahui, server CTE adalah server percubaan yang dibuka oleh DICE untuk mencuba sebarang features atau penambahan baru sebelum mereka memasukkannya ke dalam game penuh. Ia hanya dibuka kepada para pemain yang melanggan Premium Pass, dan buat masa ini hanya terdapat di platform PC.
Dalam video yang dimuatnaik Westie, beliau telah menunjukkan map terbaru Soissons ini, Behemoth baru iaitu Char 2C tank, serta St. Chamond assault tank. Selain itu, kemunculan askar-askar Perancis juga dapat dilihat buat kali pertamanya dalam Battlefield 1.
Jom layan:

DLC They Shall Not Pass akan dilancarkan dalam Battlefield 1 pada bulan Mac nanti.


Audio Jepun Persona 5 Bersaiz 2.9GB – Boleh Download 5hb April Ini!

Persona 5 versi Bahasa Inggeris masih belum dilancarkan secara rasmi. Tetapi ada pengguna sudah mendapat game mereka 2, 3 hari yang lalu, dan berkata audio Bahasa Jepun tiada!?

Disebabkan ianya belum dirasmikan lagi, semua DLC masih tidak boleh diakses, termasuklah audio Bahasa Jepun yang PERCUMA ini. Persona 5 versi Bahasa Inggeris akan secara rasminya bermula pada 5hb April 2017- baru boleh download audio Bahasa Jepun ini nanti!

Saiz untuk memuat turun audio Bahasa Jepun itu adalah 2.9 GB. Ianya tidaklah sebesar yang disangkakan. Tetapi ianya berbaloi terutama sekali bagi pemain yang teringin bermain permainan video ini dalam Bahasa Jepun, yang asal.

Persona 5 akan keluar secara rasminya pada 5hb April 2017, ekslusif untuk pelantar Sony PlayStation 4 dan Sony PlayStation 3.


Peta Penuh Untuk Horizon Zero Dawn Sudah Didedahkan!

Horizon Zero Dawn merupakan open world action role-playing game (RPG) jadi peta open world besar haruslah menjadi satu kemestian dalam game berbentuk RPG.
AWAS, SPOILER di hadapan!

Peta yang ditonjolkan melalui GameRevolution.com memberikan gambaran lebih terperinci tentang lokasi yang pemain bakal tempuhi.

Peta dunia Horizon Zero Dawn nampaknya terbahagi kepada tiga kawasan besar iaitu Mother’s Heart, Meridian, and Sunfall. Anda juga boleh memperbesarkan gambar ini untuk lihat peta ini secara lebih dekat.
Setakat ini, Guerilla Games mempamerkan pelbagai jenis musuh robot yang anda bakal hadapi seperti robot berbentuk burung dan juga dinosaur. Pemain juga dapat tahu kebolehan combat Aloy dan game ini juga disertakan dengan photo mode!
Horizon Zero Dawn juga sudah disahkan Gold iaitu sudah siap sepenuhnya dan sedia untuk dicetak dalam pelbagai versi: Collector’s Edition, Deluxe Edition dan Limited Edition.
Horizon Zero Dawn akan dikeluarkan khas untuk PS4 pada 28 Februari 2017.


eGG Network Lancarkan The pindaPanda Show – Rancangan Fokus Kepada Kehidupan Gadis Gamer Dari Bhutan Ini

Semalam, Astro Malaysia telah melancarkan sebuah rancangan televisyen baru yang akan ditampilkan dalam saluran gaming 24 jam mereka, eGG Network.

Digelar sebagai The pindaPanda Show, rancangan TV tersebut bakal membawa para penonton menyelami kehidupan gadis gamer berasal dari Bhutan, Pinda Rika Dorji sebagai seorang pemain esports dan juga Youtuber terkenal.
Rancangan yang akan bersiaran sebanyak 6 episod itu akan menceritakan kehidupan harian, makanan kegemaran, serta hobi beliau dalam mengejar impian dalam industri esports. Ia juga bakal membawa para penonton pulang ke kampung halaman Pinda di Bhutan, memperkenalkan kenalan dan keluarganya di sana.
Bagi mereka yang tidak mengenali, Pinda telah datang ke Kuala Lumpur untuk menyambung pelajarannya dalam bidang kejuruteraan awam. Semasa di ibu kota ini, Pinda telah menemui cintanya dalam esports dan terus berjinak dalam bidang ini, yang mana beliau seterusnya menjadi personaliti dan hos terkenal di eGG Network.

“Kami sangat teruja untuk melihat maklumbalas dari peminat esports terhadap eGG Network. Bagi mengembangkan lagi kandungan kami, kami sangat berbesar hati untuk mempersembahkan sebuah rancangan serba baru ‘The pindaPanda Show’, menampilkan hos berbakat kami,” kata Naib Presiden Sports Business di Astro, Lee Choong Khay dalam satu kenyataan media yang dikeluarkan.
The pindaPanda Show akan bersiaran pada setiap hari Rabu, 9 malam, bermula 3 Mei 2017 di saluran 808 Astro.


BioWare Telah Mengumumkan Bahawa Mass Effect: Andromeda Tidak Akan Mempunyai Season Pass

Mengambil konsep Titanfall 2, sebuah lagi keluaran EA yang tidak akan mempunyai season pass.

Perkara ini telah disahkan oleh General Manager BioWare, Aaryn Flynn melalui laman Twitter beliau apabila disoal mengenai season pass bagi Mass Effect: Andromeda.

Nope
— Aaryn Flynn (@AarynFlynn) January 7, 2017
Namun begitu, Aaryn Flynn menyatakan mereka bakal memberikan info selanjutnya bagi DLC Mass Effect: Andromeda kelak.

We'll talk more about that later 🙂
— Aaryn Flynn (@AarynFlynn) January 7, 2017
Berikut adalah trailer terkini bagi Mass Effect: Andromeda yang telah diterbitkan di CES 2017.

Ingin tahu lebih lanjut mengenai siri terbaru BioWare? Ikuti artikel “6 Aktiviti Yang Mesti Dicuba Nanti Di Mass Effect: Andromeda“.
Diumumkan beberapa hari lalu, Mass Effect: Andromeda bakal diterbitkan pada 21 Mac nanti untuk PC, PlayStation 4, dan Xbox One.


Netflix Anggap Fortnite Adalah Pesaing Lebih Besar Berbanding HBO

Netflix merupakan platform streaming paling popular di dunia. Tapi, apa yang korang tak tahu ialah, ia tidak mengganggap HBO sebagai pesaing utamanya, tetapi Fortnite.

Dalam laporan suku tahunan yang dikeluarkan, Netflix mengatakan yang mereka bersaing waktu tayang (screen time) dengan Fortnite lebih besar berbanding dengan HBO.
Netflix membincangkan penembusan mereka terhadap waktu tayang keseluruhan, yang mana ia termasuk TV dan peranti mobile yang digunakan untuk tontonan televisyen dan filem, video game, dan banyak lagi. Netflix berkata, “kami memperoleh waktu tayang pengguna, kedua-dua di mobile dan televisyen, jauh daripada beberapa pesaing. Kami bersaing dengan (dan kalah kepada) Fortnite lebih daripada HBO.”

Walaupun perbandingan ini agak aneh, memandangkan Netflix dari segi kandungan lebih setaraf dengan HBO, komen ini adalah mengenai keseluruhan waku tayang pengguna. Jadi, apa saja yang ada di TV dan peranti mobile, termasuklah video game, dilihat sebagai persaingan dalam arena ini. Dengan Fortnite yang menjadi game paling popular di atas muka bumi sekarang, ia sememangnya memenuhi dalam persaingan waktu tayang.


Nintendo Umumkan Metroid Prime 4 Kini Sedang Dibangunkan Untuk Nintendo Switch

Nintendo telah memberi harapan bahawa Samus akan kembali.

Siri trilogi Metroid Prime sememangnya berjaya mencuri ramai peminat-peminat dan setelah sekian lama diabaikan, keluaran ke-4 akhirnya telah diumumkan oleh Nintendo.
Malang sekali, pengumuman ini tidak didatangkan dengan sebarang sinematik, apatah lagi video gamplay dan setakat ini ianya diumumkan hanya untuk Nintendo Switch.


Doom Eternal: Edisi Collector dan Mode Multiplayer Baru Diumumkan

Bethesda di E3 2019 mengumumkan Doom Eternal akan diterbitkan pada 22 November 2019 termasuk sebuah mode multiplayer baru dan collectors edition yang gempak.

Edisi collectors ini mengandungi sebuah helmet Praetor Suit yang boleh dipakai, sebuah buku lore, 2 OST digital format lossless dan Year One Pass merangkumi 2 story-based expansion.

DOOM Eternal's Collector's Edition includes a wearable Praetor Suit helmet, lore book, 2 lossless digital soundtracks, and the Year One Pass, which includes 2 story-based expansions. #BE3 https://t.co/jJKf4P5OS3 pic.twitter.com/cJhzYSPkmK
— Bethesda (@bethesda) June 10, 2019
Pesidangan Bethesda di E3 show juga menunjukkan mode 2v1 multiplayer dipanggil Battlemode. Dua pemain mengawal syaitan terhadap seorang Slayer ‘Doom’ dan menjanjikan taktik “skill vs strategy”.


Digi Bakal Taja Pemenang ESL One Genting Malaysian Qualifiers

Inilah masanya untuk anda rebutkan peluang keemasan ini!

ESL One Genting Malaysian Open Qualifiers telah diumumkan pada beberapa minggu lalu, yang mana ia akan bermula pada hujung minggu ini. Nampaknya, Digi bukan sahaja bakal menaja kejohanan ini, malah akan turut menaja pasukan yang akan memenangi pusingan kelayakan Malaysia ini kelak.
Tajaan ini adalah bertujuan untuk membantu pasukan itu nanti dalam membentuk pasukan bagi menghadapi saingan pasukan-pasukan DotA 2 bertaraf dunia lain seperti Team Fnatic, Wings Gaming, Digital Chaos, Virtus Pro, NP Gaming, dan Team Execration.

Menawarkan hadiah terkumpul sebanyak USD250,000, acara kemuncak ESL One Genting bakal berlangsung pada 6 hingga 8 Januari 2017.


PS5 Terjual 4.5 Juta Unit Setakat Disember, Sasarkan 14.8 Juta Dalam Tahun Kedua

PS5 pertama kali dilancarkan pada 12 November 2020 untuk beberapa buah negara, dan kemudian secara berperingkat dilancarkan di negara-negara lain di seluruh dunia.
Melalui laporan kewangan terbaharu Sony (via Daniel Ahmad), mereka telah mendedahkan bahawa sebanyak 4.5 juta unit PlayStation 5 telah terjual setakat 31 Disember 2020.
Sebagai perbandingan, PS4 turut mencapai angka jualan yang sama dalam jangka waktu yang sama pada tahun 2013.
Tiga bulan terakhir 2020 mencatatkan jualan PS4 sebanyak 1.4 juta unit, menurun daripada 6 juta dalam tempoh yang sama pada tahun sebelumnya (2019). Ini menandakan yang permintaan PS4 semakin berkurang, serta memperlihatkan keutamaan produksi kini sudah beralih ke arah PS5.
Angka keseluruhan sepanjang hayat PS4 yang terjual kini telah mencecah 115.1 juta unit.

Sony says the PlayStation 5 shipped 4.5 million units as of December 31, 2020. There were also 18.4 million first party games sold across PS4 and PS5 in the quarter ending Dec 31, 2020.For reference, the PlayStation 4 also shipped 4.5 million units in the same 2013 quarter. pic.twitter.com/xgERRQ3wJY— Daniel Ahmad (@ZhugeEX) February 3, 2021

Dalam laporan yang sama (via IGN), Sony turut menyatakan yang mereka menyasarkan untuk menjual lebih daripada 14.8 juta unit PS5 dalam tempoh tahun fiskal kedua (April 2021 hingga Mac 2022).
Dalam usia yang sama, PS4 berjaya terjual sebanyak 14.8 juta unit, maka dalam kata lain, Sony menyasarkan untuk jualan PS5 menandingi apa yang pernah dicapai oleh jualan PS4.
Walau bagaimanapun, Sony menjangkakan yang sasaran ini mungkin sukar untuk dicapai disebabkan kekurangan bilangan semikonduktor di dunia yang menjejaskan kelancaran produksi PS5.
“Apabila kami cuba untuk meningkatkan kapasiti, kami menghadapi kesukaran disebabkan situasi global pada ketika ini,” kata wakil Sony.


Wan Hazmer Beri Respon Terhadap Persamaan No Straight Roads Dengan Hi-Fi Rush

Hi-Fi Rush merupakan kejutan pertama yang kita dapat untuk tahun 2023. Tiada sebarang pengumuman awal, Bethesda dan Tango Gameworks terus melancarkannya Khamis lalu untuk Xbox Series X/S dan PC (Epic Games Store, Microsoft Store, Steam) serta masuk terus ke dalam langganan Game Pass.
Di sebalik grafiknya yang lawa dan gameplay yang unik, ramai sebenarnya yang perasan bahawa konsep Hi-Fi Rush memiliki banyak persamaan dengan No Straight Roads.
Kepada yang tak pernah dengar, No Straight Roads merupakan sebuah game yang dibangunkan oleh Metronomik, sebuah studio yang berpangkalan di Kuala Lumpur, diketuai oleh Wan Hazmer, yang pernah bekerja sebagai ketua pereka Final Fantasy XV.
Antara persamaan ketara dalam kedua-dua game ini adalah kedua-duanya merupakan game aksi third-person yang memfokuskan kepada rentak muzik untuk bertarung menentang musuh. Karakter yang pemain kawal juga menggunakan gitar sebagai senjatanya.
Selain menyatakan persamaan, ada juga para peminat yang mengatakan (dalam nada negatif) bahawa “Hi-Fi Rush adalah game yang No Straight Roads sepatutnya menjadi”.
Dalam satu kenyataan di Twitter, pengarah No Straight Roads, Wan Hazmer telah memberi respon kepada kenyataan tersebut.
Beliau berkata ungkapan “Hi-Fi Rush adalah game yang lebih baik daripada No Straight Roads” mungkin ada kebenarannya, tapi ia tak membuatkan mereka “sakit hati”.
Wan Hazmer turut menyatakan yang beliau suka dengan Hi-Fi Rush dan mengucapkan tahniah kepada Tango Gameworks untuk sebuah “game yang mengagumkan”. Beliau turut menambah yang beliau masih bangga dengan apa yang mereka telah capai dengan No Straight Roads.

“Hi-fi Rush is what No Straight Roads should’ve been.”So many people are saying this. Yes it may be true but it doesn’t hurt any less to see this.I love Hi-fi Rush though. Congrats to Tango Gameworks for a magnificient game.— Wan Hazmer ハズ – NSR Encore Edition on Steam! (@WanHazmer) January 26, 2023

Dalam satu kenyataan yang lain, pengarah Hi-Fi Rush mendedahkan yang idea game ini telah dimulakan sejak 2017, jauh sebelum langganan Game Pass wujud dan sebelum Microsoft mengambil-alih Bethesda.

Hi-Fi Rush was John Johanas' dream game, he pitched the idea in 2017 after finishing work on The Evil Within 2.The game was in the works even before Gamepass and the Microsoft acquisition! But it worked out very well in the end. pic.twitter.com/kj6wHulWLI— Bring Peanut Butter (@Dreamboum) January 27, 2023

Adakah Hi-Fi Rush meniru atau mengambil inspirasi daripada No Straight Roads? Nantikan review penuh kami yang akan terbit tak lama lagi.


Gaming Phone Black Shark Helo Dilancarkan – Skrin AMOLED, Liquid Cooling Baru Dan 10GB RAM!

Makin meletup-letup industri gaming phone masakini.

Selepas melancarkan gaming phone Black Shark pada April lepas, Xiaomi telah menyusul pula dengan Black Shark Helo. Tetapi gaming phone ini hanya dilancarkan bagi pasaran China sahaja.

Xiaomi telah menggantikan skrin LCD Black Shark dengan skrin 60Hz 6 inci, HDR-ready AMOLED baru beresolusi 2,160 x 1080 . Skrin baru Black Shark Helo menjanjikan paparan warna yang lebih jelas serta penjimatan bateri sepanjang sesi gaming.

Black Shark Helo turut menampilkan sistem liquid cooling baru dengan 2 heatpipe yang kononnya mampu menurunkan suhu sebanyak 12°C, berbanding 8°C bagi Black Shark lama.

Black Shark Helo dikuasakan cip Snapdragon 845 dengan Kryo 385 cores dan GPU Adreno 630. Baterinya juga boleh tahan dengan kiraan 4,000mAh – cukup tahan lama, melainkan korang tibai sesi gaming dari pagi ke malam.

Black Shark Helo juga hadir dalam 3 varians – unit basic 6GB RAM + 128GB storage pada harga CNY3199 (~RM1,920.69), unit sedang-sedang manis 8GB RAM + 256GB storage pada harga CNY3499 (~RM2100.81) dan unit overkill 10GB RAM + 256GB storage pada harga CNY4199 (~RM2521.10).
Selain itu, Black Shark Helo turut memperbaharui sistem pencahayaan luarannya. Korang boleh custom sistem pencahayaan sisi tepi Black Shark Helo. Tapi rasanya, baik off aje feature ni, jimat bateri – ye tak?

Sistem kamera yang hadir dengan Black Shark Helo ini kelihatan menarik di atas kertas – dwi-kamera belakang 12MP dan 20MP dengan kamera hadapan 20MP!
Black Shark Helo dilihat ingin memberi saingan kepada Razer Phone 2 yang baru dilancarkan pada harga yang lebih tinggi. Gaming phone ini akan mula dijual pada 30 Oktober ini, tapi korang dah boleh pre-order dari laman Xiaomi di China.


Pokemon Hunter Berumur 70 Tahun Naik Taring Dengan Memburu Pokemon Menggunakan 11 Buah Telefon Pintar

Korang fikir korang hardcore fans Pokemon? Setakat jadi hardcore fans tak cukup. Korang perlu letakkan sepenuh jiwa dan raga serta keikhlasan korang seperti atuk dari Taiwan ini.
Chen San-Yuan yang berumur 70 tahun dari Taiwan itu menggunakan 11 buah telefon pintar untuk menangkap Pokemon. Dia telah ‘melekat’ dengan Pokemon Go sejak dari tahun 2016 selepas cucunya mengajar dia cara untuk bermain.
Gambar di bawah menunjukkan dia berada di taman di New Taipei City, Taiwan bersama dengan 11 buah telefon pintar yang berada atas basikal.

Dia menggantungkan telefon-telefon pintar di atas basikalnya dengan menggunakan phone holder, dan dalam masa yang sama dicas dengan menggunakan beg yang dipenuhi dengan powerbank. Dia menghabiskan masa lapangnya untuk menangkap Pokemon di jalanan dan di taman. Dia sangat menyukai mobile games sampaikan dia tidak mahu balik ke rumah sehingga jam empat pagi.

Dia akan muncul di taman sebanyak lima hingga enam kali dalam seminggu.
Sekarang hanya mempunyai sembilan telefon pintar sahaja di atas basikalnya, hanya akaun yang mencapai lebih dari Level 30 akan digantungkan di atas basikalnya.
Ada dua atau tiga powerbank besar untuk mengecaskan kesemua telefon.
Dia merasakan bahawa menyerang gym akan menyebabkan seseorang tidak berasa gembira, jadi dia lebih suka P2W.
Ramai Pokemon Go trainer akan berkumpul bersama untuk mengumpan Pokemon, jadi dia akan mengumpan dengan sebanyaknya dalam masa seminggu.

Dia mahu meningkatkan jumlah telefon pintarnya kepada 15 buah. Itu bermakna bayaran bil untuk hobinya akan meningkat, yang mana sekarang ini berjumlah $1,500/sebulan.

Chen juga percaya Pokemon Go dapat membantu dia mencegah dari penyakit Alzheimer dan di samping itu dia juga dapat berkenalan dan berkawan dengan pemain-pemain lain.
Sumber: Daily Mail


5 Game Yang Korang Tak Sepatutnya Jadi Terer


Jualan PS5 Melepasi 20 Juta Unit Seluruh Dunia, Sony Janji Tingkatkan Produksi Tahun Ini

Jualan PlayStation 5 telah melepasi 20 juta unit di seluruh dunia, lapor GamesIndustry.biz.
Jumlah jualan ini berjaya dicapai dalam tempoh 18 bulan konsol itu pertama kali dilancarkan pada November 2020. Sony berjanji untuk terus mempercepatkan produksi pada tahun ini.
“Kepada peminat yang masih belum berjaya mendapatkan konsol ini, harap maklum bahawa kami sedang merancang sebuah peningkatan yang signifikan dalam produksi PS5 pada tahun ini dan kami sedang bekerja bersungguh-sungguh untuk memastikan yang PlayStation 5 tersedia untuk semua orang yang inginkannya.”
Secara tepatnya, PS5 berjaya melepasi 20 juta unit jualan ini dalam tempoh 18 bulan 22 hari (568 hari). Sebagai perbandingan, PS4 berjaya mencapai rekod sama dalam masa hanya 15 bulan 14 hari (471 hari).
Harus diingat, sebelum ini, PS5 berjaya mencapai 10 juta unit jualan lebih pantas daripada yang dicapai PS4. Namun, disebabkan isu bekalan stok yang masih berterusan, momentum jualan PS5 nampaknya sedikit merudum.

Sony said in its statement today that it is planning on a significant ramp-up in PS5 production this yearBut it will continue to remain behind PS4 when launch aligned through March 2023. It won't be until after April 2023, according to Sony's projections, that it surpasses PS4 pic.twitter.com/N42K0sGDBj— Daniel Ahmad (@ZhugeEX) June 3, 2022

Sama-samalah kita nantikan sama ada Sony akan berjaya mempertingkatkan produksi PS5 dengan signifikan ataupun tidak pada tahun ini.


Trailer Pra-E3 Bagi Ace Combat 7 Paparkan Backstory Kepada Peperangan In-Game

Ace Combat 7 kembali ke dunia separa-fiksyen selepas Ace Combat 6 yang berdasarkan dunia sebenar.

Sebuah trailer Ace Combat 7:Skies Unknown bagi E3 2017 telah diterbitkan – dan ia menceritakan konflik di dalam dunia game tersebut. Berlatarbelakangkan dogfights dan babak-babak jet pejuang, trailer ini diiringi laporan berita konflik yang berlaku di antara Kingdom of Erusea dan Osean Federation.
JomBaca: Jalan Cerita Ace Combat 7 Berlaku 10 Tahun Selepas Ace Combat 5

Ace Combat 7 pada asalnya dirancang untuk diterbitkan pada penghujung 2017, tetapi ditunda ke 2018 bagi memastikan Project Aces mencapai wawasan yang diimpikan developer.
Ace Combat 7: Skies Unknown akan diterbitkan bagi platform PS4, Xbox One, dan PC. Ianya juga akan menampilkan sokongan VR. Nantikan pembentangan Ace Combat 7 di E3 nanti.


Jom Tonton Pengarah Kreatif Naughty Dog Bersembang Dengan Guerrilla Games Tentang Horizon Zero Dawn

Horizon Zero Dawn merupakan sebuah game keluaran Guerrilla Games terbaru yang mendapat pujian yang tinggi, sama ada dari para peminat mahupun pengkritik. Dalam review Boleh Beli or Boleh Blah!?, kami menyatakan dunia Horizon Zero Down adalah unik, mempunyai makhluk robot, rekaan watak dan backstory yang mendalam.

Sebelum ini, Horizon Zero Dawn juga mendapat pujian daripada CD Projekt RED, developer yang membawakan siri The Witcher.
Terbaru, sebuah video telah dikeluarkan oleh Sony, memaparkan Pengarah Kreatif Naughty Dog, Neil Druckmann bersembang-sembang santai bersama Pengarah Urusan Guerrilla Games, Hermen Hulst.
Druckmann telah menanyakan pelbagai soalan kepada Hulst – antaranya apakah cabaran membangunkan game ini, apakah inspirasi yang digunapakai dalam mencipta protagonis utamanya, Aloy, dan banyak lagi! Jom layan:

Baru-baru ini, Sony juga telah mendedahkan bahawa Horizon Zero Dawn telah memegang rekod sebagai game paling laris untuk game terbitan mereka setakat ini dengan jualan sebanyak 2.6 juta unit.
JomBaca: Saksikan Keindahan Horizon Zero Dawn Dari Kacamata Seorang Jurugambar Profesional Tempatan


Jom Layan Video Gameplay 26 Minit Bagi Marvel vs. Capcom: Infinite Di Platform PS4!

Peter ‘Combofiend’ Rosas dari Capcom dan PlayStation Underground telah mengacarakan video 26 minit yang menampilkan gameplay mechanics story mode dan versus mode.

Video ini menampilkan pasangan karakter yang boleh korang mainkan sepanjang story mode game Marvel vs. Capcom: Infinite ini nanti.
Beberapa stage turut dipaparkan dimana stage-stage ini menggabungkan dunia Marvel dan Capcom seperti XGARD – gabungan Abel City dan Asgard.
Versus mode game ini turut dipertontonkan dengan 21 karakter yang boleh dimainkan nanti, serta apa yang boleh dilakukan dengan Infinity Stones.
Marvel vs. Capcom: Infinite akan diterbitan pada 19 September 2017 bagi PlayStation 4, Xbox One dan PC.


Spotify Unveils New Digital Experience For League of Legends Fans To Discover Their Gaming Style

[KUALA LUMPUR, 20 October 2020] – Today, Spotify and League of Legends unveil a new digital experience to help fans discover their gaming style as they celebrate the highly anticipated League of Legends’ World Championship.
Whether one experiments with off-beat strategies or employs a fearless, confident approach during critical clutch moments, League of Legends fans can discover which pro’s style they match up with, alongside bespoke music playlists that fit that style through a brand new quiz.
To start the experience, users will need to head over to spotify.com/lolworlds and respond to questions that will help determine which play style they’re most closely tied to. Thereafter, Spotify matches users up with their player archetype and shares a curated playlist based on each playing style.
This new experience is another way in which Spotify and Riot Games’ hugely popular League of Legends have joined forces to create a unique and seamless audio universe experience for millions of fans across the globe. Users can look forward to more exciting news in the near future.
For additional details about the new experience and the League of Legends partnership, head to the League of Legends Hub on Spotify.


DotA 2: Gabungan Meletop Dari Orange Dan Taring!

Setelah lama menyepi hampir 2 tahun dalam arena DotA, akhirnya Orange Esports membuat kemunculan semula. Kali ini mereka tidak menoleh kebelakang lagi dengan gabungan yang mantap ini.

Dengan kemunculan semula mereka, Orange Esports telah bergabung dengan pasukan Taring selaku co-sponsor dan akan menguruskan pasukan Taring yang akan dikenali dengan nama baru iaitu Orange Taring.

Walaupun baru sahaja kehilangan kapten pasukan mereka iaitu Adam ‘343’ Shah, namun dengan barisan pemain baru yang diketuai oleh kapten baru iaitu Yamateh dan juga sponsor baru dari Orange Esports, di harap mereka dapat melakukan yang terbaik didalam apa jua pertandingan DotA 2 akan datang sekaligus mengharumkan nama Malaysia dipersada sukan E-sport ini.
ADIOS!


Uncharted 4: A Thief’s End Masih Lagi Merangkul Anugerah!

Setinggi tahniah diucapkan kepada kumpulan animasi Naughty Dog terhadap kejayaan mereka memenangi anugerah Best Character Animation in a Video Game untuk Uncharted 4: A Thief’s End di Annie Awards baru-baru ini!

Congratulations to our animation team for winning Best Character Animation in a Video Game for #Uncharted4 at the #AnnieAwards!📷@joshscherr pic.twitter.com/LiXdQUg4nx
— Naughty Dog (@Naughty_Dog) February 5, 2017
Antara calon-calon yang bertanding dalam kategori berkenaan ialah Titanfall 2, The Witcher 3 (Blood and Wine DLC) dan Teenage Mutant Ninja Turtles: Legends.
Annie Awards merupakan anugerah berprestij yang memberi penghargaan terhadap industri animasi pada setiap tahun. Turut serta yang memberi ucapan tahniah ialah pengarah dan penulis Uncharted 4, Neil Druckmann.

Congrats to our kick ass animators on their win tonight! #Uncharted4 #AnnieAwards
— Dr. Uckmann (@Neil_Druckmann) February 5, 2017
Uncharted 4: A Thief’s End yang dikeluarkan pada 10 Mei 2016, sudah membawa pulang banyak anugerah dan penghargaan semasa The Game Awards pada Disember lepas termasuk Best Performance (Nolan North sebagai Nathan Drake) dan Best Narrative.
Tambahan lagi, Uncharted 4: A Thief’s End juga tercalon untuk pelbagai kategori untuk anugerah Game Developers Choice Awards pada Mac ini dan juga SXSW Game Award.


Game-Game PC Game Pass November 2022 – Football Manager 2023, The Walking Dead, Pentiment

Bulan November sudah pun tiba, game-game baru apakah yang akan ditambah ke PC Game Pass bulan ini?
Berikut adalah senarai game yang akan ditambah ke PC Game Pass bulan November 2022:
Boleh dimainkan sekarang:
The Legend of TiandingThe Walking Dead: A New Frontier The Walking Dead: Michonne
3 November:
Ghost Song
8 November:
Football Manager 2023Football Manager 2023 ConsoleReturn to Monkey Island
15 November:
PentimentSomerville

games: en routeETA: soonhttps://t.co/uUkt0HPzOL pic.twitter.com/UtuImVuKB5— PC Game Pass (@XboxGamePassPC) November 1, 2022

Juga ini adalah senarai game yang bakal meninggalkan PC Game Pass pada bulan ini:
8 November:
Football Manager 2022Football Manager 2022 Xbox Edition
15 November:
Art of RallyFae TacticsNext Space RebelOne Step from EdenSupraland


Wasteland 3: Beralih Ke Colorado Dipenuhi Salji, Kegilaan, Darah & Robot Kemusnahan

Wasteland 2 berlangsung di lokasi gurun, Wasteland 3 memilih untuk ke Colorado bersalji lagi berkecamuk!

Tiada plot cerita diumumkan setakat ini, tetapi trailer terbaru Wasteland 3 dari inXile Entertainment menampilkan Colorado sejuk dan musuh dan makhluk gila yang akan ditemui di dalam game ini nanti.

Kitorang menjangkakan ianya akan mengikuti mechanics game-game terdahulu – bikin character korang, gerakkan jalan cerita yang berselirat dan berperang menggunakan sistem grid seperti game Wasteland terdahulu.


Death Stranding Bukan Lagi Eksklusif Untuk PS4? Akan Keluar Ke PC Juga?

Kita semua tahu bahawa game sangat dinantikan yang sedang dibangunkan oleh Hideo Kojima, Death Stranding merupakan sebuah game yang bakal dikeluarkan secara eksklusif untuk PS4.
Walau bagaimanapun, keluaran eksklusif itu mungkin akan ditarik kerana ada laporan yang mengatakan game ini turut akan dilancarkan ke platform PC.
Dalam satu post di ResetEra, terdapat bukti yang menunjukkan di laman rasmi PlayStation pada Mei lalu, Death Stranding masih lagi diletakkan dalam senarai game eksklusif untuk PS4 bersama-sama dengan game seperti Horizon Zero Dawn, Days Gone dan lain-lain. Namun sejak semalam, Death Stranding tiada lagi kelihatan dalam senarai tersebut.
Dan ramai pada ketika ini sudah menganggap bahawa Death Stranding akan turut dilancarkan ke PC kerana bukan lagi sebuah game eksklusif yang dilancarkan hanya untuk PS4.
Walau bagaimanapun, laporan ini semestinya bukan sesuatu yang mengejutkan. Kalau dilihat daripada artwork muka hadapan untuk game ini pun, tiada ‘Only on PlayStation’ dipamerkan. Malah, kalau diimbas kembali, semasa pengumuman kerjasama Kojima dengan Sony, mereka menyatakan bahawa game yang akan dibangunkan oleh Kojima ialah ‘console exclusive’, menunjukkan yang kemungkinan besar akan dikeluarkan ke PC juga.

Lebih menarik, pada 19 Ogos nanti, dalam acara Gamescom, kita akan melihat ‘sesuatu yang baru’ dari Death Stranding. Mungkinkah pengumuman secara rasmi oleh Kojima yang game ini akan turut dikeluarkan ke PC? Sama-sama kita nantikan.
Terima kasih, VG247.


$300,000 Akan Diberikan Percuma Dalam GTA Online Bagi Menyambut DLC Baru Nightclubs

Duit raya daripada Rockstar!

Rockstar sememangnya sangat bermurah hati. $300,000 (matawang dalam game) dalam Grand Theft Auto V Online akan diberikan secara percuma. Apa yang korang perlu lakukan adalah sangat mudah.
Korang perlu log masuk ke dalam GTA Online dari sekarang hingga 2 Julai ini, kemudian korang perlu log masuk pula dari 3 Julai hingga 9 Julai untuk menebus wang ini dan tunggulah ia masuk ke akaun Maze Bank korang.
Bukan itu sahaja, malah Rockstar akan memberikan outfit eksklusif Orange Wireframe Bodysuit.
Sifat dermawan Rockstar ini adalah bagi menyambut kandungan tambahan baru yang bakal tiba tidak lama lagi dalam GTA Online, digelar Nightclubs.

Nightclubs adalah misi dan bisnes terbaru yang korang boleh uruskan. Seperti mana dunia sebenar, kelab-kelab malam korang ini akan menjadi muka hadapan kepada kerja-kerja jahat korang di belakang. Pemain akan boleh mengubahsuai kelab malam ini dengan setup, rekaan, menggaji dan menaikkan pangkat pekerja — lebih baik pengurusan kelab malam korang, lebih selamat kerja-kerja yang korang lakukan di belakang kelab malam ini.
JomBaca: 5 Tahun Selepas Dilancarkan, GTA V Umumkan Edisi Terbaru Yang Lebih Lengkap


Rustler: Game Seperti GTA Klasik, Tapi Latar Belakang Zaman Dulu-Dulu

Grand Theft Auto (GTA) masakini merupakan sebuah game aksi dengan pandangan third-person. Namun, siapa yang boleh lupa gameplay asal GTA suatu ketika dulu iaitu pandangan dari atas (top-down).
Tapi pernah tak korang terfikir, sebuah game moden yang berinspirasikan GTA asal itu, namun menggunakan latar belakang zaman pertengahan?
Itulah yang bakal disajikan dalam Rustler, sebuah game yang dibangunkan oleh Justu Games. Kalau GTA membenarkan pemain melakukan huru-hara menggunakan kenderaan-kenderaan moden di kota raya, Rustler pula menunggang kuda di pekan-pekan zaman dulu-dulu.
Jom saksikan trailer penuh lucu di bawah:

Tiada tarikh pelancaran diumumkan setakat ini. Rustler akan dilancarkan untuk PC, PS4, PS5, Xbox One dan Xbox Series.